10.03.2019 u 20:05\nPuđdemon će biti kandidat na izborima za Evropski parlament\nMADRID - Bivši katalonski predsednik Karles Puđdemon biće kandidat političke grupe Zajedno za Kataloniju na izborima za Evropski parlament, uprkos tome što ga španska vlada smatra beguncem. Ta separatistička grupa, kojoj pripada i Demokratska evropska stranka Katalonije (PDeCAT), saopštila je da će Puđdemon biti njen vodeći kandidat na izborima za EP 26. maja. PDeCat trenutno ima jednog poslanika u Evropskom parlamentu, navodi Asošiejted pres. „Vreme je da napravimo novi korak napred i da internacionalizujemo pravo Katalonije na samoopredeljenje: pravo iz srca Evrope ka celom svetu”, naveo je Puđdemon danas na Tviteru. Za sada nije jasno da li Španija može da blokira Puđdemonovu kandidaturu za EP, ni da li bi socijalistička vlada Španije to želela da uradi pošto se bori za\n16.02.2019 u 19:40\nBARSELONA - Više hiljada katalonskih separatista okupilo se danas na protestnom maršu u Barseloni tražeći da 12 njihovih lidera kojima se sudi zbog uloge u neuspelom pokušaju secesije 2017. godine, bude oslobođeno optužbi. Demonstranti u prvom redu marša nosili su veliki transparent na kojem je na katalonskom napisano „samoopredeljenje nije zločin”, a bilo je i mnogo ljudi koji su nosili separatističke zastave. Suđenje12 katalonskih lidera počelo je ove nedelje u Vrhovnom sudu Španije u Madridu. Oni su optuženi da su ignorisali sudsku zabranu održavanja referenduma o otcepljenju i proglasili nezavisnost u oktobru 2017. godine. Devet od 12 osumnjičenih katalonskih lidera se nalaze u zatvoru, dok je troje, kojima prete i manje kazne, pušteno da se brane sa slobode, javlja\n14.02.2019 u 18:04\nŽunkeras: Sudi mi zbog mojih ideja a ne dela\nMADRID - Bivši katalonski predsednik Oriol Žunkeras, optužen za pobunu, izjavio je danas na suđenju da je „politički zatvorenik” i ponovio tvrdnju da Katalonija ima pravo na otcepljenje od Španije. Žunkeras je jedan od 12 katalonskih lidera kojima se pred Vrhovnim španskim sudom sudi za neuspeli pokušaj otcepljenja Katalonije od Španije 2017. godine. „Sudi mi se jer sam optužen zbog mojih ideja, a ne dela. Smenjen sam sa mesta šefa katalonske vlade nakon što je Madrid preuzeo kontrolu i zato verujem da sam politički zatvorenik”, rekao je on na suđenju pred panelom od sedam sudija. Nakon što je Katalonija proglasila nezavisnost u oktobru 21017. godine, Madrid je raspustio pokrajinski parlament i preuzeo vlast. Kada su ga advokati odbrane pitali o danu kada je održan referendum,\n12.02.2019 u 20:09\nMADRID - Sudski proces protiv 12 katalonskih separatističkih lidera počeo je pred španskim Vrhovnim sudom, uprkos protestima i mogućnosti da se zbog toga u zemlji raspišu vanredni izbori. Suđenje je emitovano uživo na televiziji, zbog transparentnosti, kao odgovor vlasti na kritike separatista u vezi sa kredibilitetom suda. Španske vlasti odbacuju tvrdnju da je suđenje političko i ističu da ono sledi najviše standarde Evropske unije, prenosi AP. Tokom dana, demonstranti koji se zalažu za nezavisnost Katalonije, nakratko su blokirali autoputeve u tom delu zemlje i ulice u Barseloni. Regionalna policija je bez incidenata rasturila demonstracije ispred sedišta državnog tužioca u Barseloni, prenosi Tanjug. „Mislimo da oni neće imati fer suđenje. Ovaj sud je marioneta španske\n08.02.2019 u 17:16\nKatalonske stranke odbacile pregovarački okvir Madrida\nMADRID – Katalonske stranke koje se zalažu za nezavisnost odbacile su danas pregovarački okvir koji je predložila centralna vlada, s ciljem rešavanja separatističke krize između Madrida i bogatog severoistočnog regiona, izjavila je danas španska vicepremijerka Karmen Kalvo, prenosi Tanjug. „Grupe koje se zalažu za nezavisnost ne prihvataju okvir koji smo predložili”, rekla je Kalvo na konferenciji za novinare nakon sednice vlade, a prenosi Rojters. Odbacivanje pregovaračkog okvira dolazi uoči glasanja o budžetu za 2019. godinu, koje se održava naredne nedelje, a koje će, kako ocenjuje Rojters, verovatno propasti bez podrške katalonskih stranaka.\n20.12.2018 u 21:54\nŠpanski premijer stigao u Kataloniju na sastanak sa separatistima\nŠpanski premijer Pedro Sančes doputovao je u pokrajinu Kataloniju gde je u toku sastanak sa liderom te pokrajine Kimom Torom uoči sastanka vlade sutra u Barseloni, javila je agencija AP, prenela beta. Sastanak dvojice zvaničnika je prvi susret od 9. jula kada su se Tora, zagovornik nezavisnosti Katalonije, i Sančes sastali u Madridu mesec dana od dolaska socijaliste Sančesa na vlasti. U Barseloni će sutra biti održan sastanak vlade dok su separatisti pozvali na proteste u Kataloniji. Katalonija je 27. oktobra 2017. jednostrano proglasila nezavisnost. Zatim je Španija uvela administrativnu upravu u tom regionu, smenila regionalnu vladu i raspustila katalonski parlament. U međuvremenu su privedeni članovi bivše regionalne vlade i organizovani izbori na kojima su separatističke


Hiljadu plus: Pregovaraju sa bankama o dodatnim sredstvima za projekat | Analitika - Informativni Portal\nHiljadu plus: Pregovaraju sa bankama o dodatnim sredstvima za projekat\nU projektu Hiljadu plus stanova bi od ukupno dostavljenih 725 aplikacija građana, trebalo da bude dodijeljeno između 400 i 500 vaučera, dok za one koji budu ispod liste Vlada pregovara sa bankama o obezbijeđivanju dodatnih sredstava pod istim uslovima.\nObjavljeno: 26. 04. 2016 - 15:34 Promjenite veličinu teksta: A A A\n„Od samih građana i od toga koje stanove izaberu zavisiće da li će se odobravati ovaj dodatni dio sredstva ili ne. Mi još nemamo popis stanova koji su građani izabrali“, saopštio je Darmanović.\nDirektor Direktorata za razvoj stanovanja i predsjednik Projektnog odbora, Marko Čanović, rekao je da se na osnovu procijenjene kreditne sposobnosti građana, koja je trenutno maksimalna, očekuje da će od 400 do 500 vaučera biti dodijeljno u ovom prvom krugu, za koliko i postoji mogućnost finansiranja.\n„Banke su trenutno procijenile maksimalnu kreditnu sposobnost svakog klijenta i na osnovu toga mi ćemo podijeliti vaučere u prvom krugu onim osobama koje zadovoljavau kritetrijume. Nakon te prve podjele vaučera neki broj ljudi će otpasti, neki neće naći stan koji im odgovara, jedan broj će odustati i na osnovu toga će oni sa liste čekanja ući u priču i dobiti vaučer sa rokom da ga realizuju“, objasnio je Čanović.\n„Imamo ukupno sa bankama 20 miliona EUR obezbijeđenih za subvencije koje su vezane za relaizaciju projekta. Ukoliko bude postojala potreba mi smo već preliminarno započeli razgovore za CEB-om. Razgovarali smo i sa bankama da pod istim uslovima pokušaju da kreditiraju onaj broj građana koji će ostati ispod liste nakon sprovedenog prvog i drugog kruga. Pokušavamo da kroz te komunikacije obezbijedimo dodatna sredstava u ovoj ili početkom naredne godine“, rekao je Čanović.\nZavisno od broja građana koji bude ispod liste i od volje banaka i njihovog interesa da sklope nove kreditne aranžmane, Čanović je rekao da će u Projektnom odboru učiniti sve da svaki aplikant koji uspunjava uslove dobije šansu da realizuje kredit i riješi stambeno pitanje.\n„U prošlom projektu smo imali oko 800 aplikacija koje su prošle sve kriterijume, dok je 433 realizovalo ugovor o kupoprodaji“, kazao je Čanović.\n„Koliko sam ja upoznat to će zavisiti od slučaja do slučaja i od kreditne sposobnosti samog klijenta. U toku trajanja grejs perioda građani će plaćati samo kamatu, a ne glavnicu i u tom dijelu će biti relaksirani“, kazao je Čanović.\n„Imamo kriterujum koji je vezan za projekat, a to je da se ukupno zaduženje može odnositi na 40 odsto kumulativnih primanja domaćinstava. Banke su sada odredile taj maksimalni nivo odnosno kreditnu sposobnost svakog klijenta do kojeg oni mogu dići kredit“, saopštio je Čanović.\n„Sve radimo transparentno, svaki predmet je objavljen pod šifrom na sajtu, tako da nema nikakvih malverzacija vezano za vrijeme prijave koji je jedan od kriterijuma. Kada je u pitanju rezervacija stanova tu smo preventivno djelovali i spriječili eventualnu rezervaciju stanova“, kazao je Čanović.\n„Smatrali smo da se u nedovoljnoj mjeri rješavaju stambena pitanja u javnom sektoru“, kazao je Čanović.\nOn je dodao da Crnogorski fond za solidarnu stambenu izgradnju (CFSSI) kroz projekat Solidarnosti ne rješava samo stambena pitanja ljudi u javnom sektoru, već svih onih ulagača od kojih je najveći dio iz privatnog sektora.\n„Vlada jeste suvlasnik Fonda, ali ne participira u njegovim aktivnostima sa finansijskim sredstvima“, objasnio je Čanović.\n„Fiksne kamate na stambene kredite stope, kada smo započeli projekat, su se kretale od 5,99 odsto do devet odsto. Nakon realizacije projekta dolazi do pada kamatnih stopa“, kazao je Čanović.\nU projektu je učestvovalo sedam banaka - Crnogorska komercijalna banka (CKB), Erste, NLB, Prva, Societe Generale Montenegro, Lovćen i Komercijalna banka Budva.\nČanović je rekao da je najviše aplikacija dostavljeno Societe Generale banci Montenegro, 233, NLB 190, CKB 151, Erste 69, Prvoj 46, Lovćen 38 i Komercijalnoj banci Budva četiri.\n„Za stambeni kredit je apliciralo 236 jednočlanih domaćinstava, 158 dvočlanih, 182 tročlana, 124 četvoročlana, 22 petočlana i tri šestočlana“, precizirao je Čanović.\nUkoliko to ne urade u predviđenom roku, biće isključeni sa liste, a n jihovo mjesto će zauzeti oni građani koji se nalaze na listi čekanja.\nDirektor Procon-a, jedinice koja je zadužena za implementaciju projekta, Sanja Mugoša, kazala je da je najveći broj aplikanata iz centralnog regiona, 722, a slijedi sjeverni sa devet aplikanata.\n„Najviše aplikacija stiglo je prve sedmice 532, druge 69, treće 37, četvrte 45 i pete 48“, precizirala je Mugoša.\nProjekat je vrijedan 20 miliona EUR, od čega polovinu obezbjeđuje država sredstvima zajma kod CEB, a 45 odsto iznosa pozvane komercijalne banke. Građani će sopstvenim učešćem obezbijediti pet odsto iznosa. (Mina BUSINESS)


Zajednica: Održane sednice Skupštine i Izvršnog odbora\nU prostorijama Sportskog centra Fudbalskog saveza Srbije u Staroj Pazovi danas su održane sednice Skupštine i Izvršnog odbora Zajednice klubova Super lige i Prve lige Srbije.\nPredstavnici klubova Super lige i Prve lige Srbije danas su se okupili u prostorijama Sportskog centra Fudbalskog saveza Srbije u Staroj Pazovi gde su održane sednice Skupštine i Izvršnog odbora Zajednice. Sednicama je predsedavao Dragomir Lazović, predsednik Zajenice, a rukovodeća tela usvojila su izveštaje o radu takmičarskih organa, direktora takmičenja Super lige, komesara za bezbednost i komesara za takmičenje Prve lige Srbije. Takođe, usvojen je finansijski izveštaj o poslovanju zajednice. U članstvo organizacije primljeni su klubovi koji su se plasirali u Prvu ligu Srbije.\nObavljeno je i izvlačenje takmičarskih brojeva i određivanje rasporeda takmičenja u Super ligi i Prvoj ligi Srbije za sezonu 2018/19. Rasporede možete preuzeti u nastavku:\nRASPORED – SUPER LIGA SRBIJE 2018/19\nRASPORED – PRVA LIGA SRBIJE 2018/19\nNastavljena je saradnja sa kompanijom NIKE čije će se lopte i u narednoj sezoni koristiti kao zvanične lopte Super lige Srbije. Takođe, doneta je odluka o izradi novog sajta Prve lige Srbije, kao i stvaranja novog vizuelnog identiteta Super lige, Prve lige i Zajednice klubova kao organizacije.\nSvi klubovi Super lige i Prve lige Srbije pružili su punu podršku našoj A reprezentaciji koja učestvuje na aktuelnom Svetskom prvenstvu u Rusiji i poželeli članovima stručnog štaba i igračima puno sreće i uspeha na tom takmičenju.


Služen parastos za pripadnike čete „Petar Pandurević“ | Palelive.com\nPočetna Novosti Aktuelnosti Služen parastos za pripadnike čete „Petar Pandurević“\nSlužen parastos za pripadnike čete „Petar Pandurević“\nSluženjem parastosa kod spomen-obilježja u naselju Stara Stanica na Palama danas su obilježene 23 godine od stradanja 14 boraca, pripadnika čete „Petar Pandurević“, koji su poginuli u napadu muslimanskih snaga na srpske položaje na Trebeviću 8. juna 1992. godine.\nPetar Pandurević je poginuo zajedno sa 14 svojih saboraca.\nPredsjednik Boračke organizacije Pale Mihajlo Parađina podsjetio je da su prije 23 godine, u trenutku kada je bila sahrana 45 boraca ubijenih u Žepi, jake neprijateljske snage pokušale da probiju odbrambene linije na Trebeviću i da prodru u dubinu srpske teritorije.\nParađina je istakao da je današnji čin podsjećanje na jedan od najtužnijih datuma u ratnoj istoriji Pala, ali i na herojstvo srpskih junaka koji su položili živote da bi spriječili proboj neprijateljskih snaga na ovo područje.\n„Ovo podsjećanje mora biti obaveza ne samo Boračke orgaizacije, porodica i saboraca, već cijele društvene zajednice i svih nosilaca političkog, javnog i kulturnog i privrednog života, kako opštine, tako i regije“, rekao je Parađina, dodavši da nema svetije i preče obaveze nego da potomci čuvaju djela svojih predaka.\nPrema njegovi riječima, heroji rata moraju biti u sjećanju svih sadašnjih i budućih generacija.\nParađina kaže da su pripadnici Vojske Republike Srpske, poginuli borci, ratni vojni invalidi i demobilisani borci najzaslužniji za odbranu svog naroda i Republike Srpske.\n„Srpska se i ovih dana nalazi u veoma složnim izazovima i iskušenjima, kako bezbjednosnim, tako i političkim, ekonomskim i socijalnim, i naš apel je da se mora pokazati jedinstvo svih političkih subjekata, a posebno u zajedničkim institucijama. Ovo što je stečeno u krvi – s tim nema pogodbe“, poručio je Parađina.\nDemobilisani borac Vojske Republike Srpske Ilija Čečar rekao je da su mu u proteklom ratu poginula dva brata, Sreten i Mlađen, koji su bili pripadnici čete „Petar Pandurević“.\nČečar kaže da mu je jedan brat poginuo na Trebeviću, a drugi u Zvorniku, te dodao da se mora živjeti dalje i da poginuli borci ne smiju biti zaboravljeni.\nČeta „Petar Pandurević“, koja je formirana početkom rata, sa oko 200 hrabrih i odvažnih ljudi čuvala je srpske položaje na Trebeviću i obišla brojna ratišta širom Republike Srpske.\nVijence su danas položili članovi porodica poginulih srpskih boraca i njihovi saborci, predstavnici paljanske Boračke organizacije, čelni ljudi opštine Pale i zvaničnici Istočnog Sarajeva.\nNakon polaganja vijenaca, biće odigrana finalna utakmica Memorijalnog turnira „Petar Pandurević“. Na turniru učestvuje 17 ekipa u dvije kategorije, dobi do šestog razreda – mlađi pioniri i od sedmog do devetog razreda osnovne škole – stariji pioniri.\nPrethodni članak16. „Konferencija beba“ u Palama\nNaredni članakNa Jahorini boravi više od 100 đaka


Pčelici dodeljena Sajamska nagrada za najbolji strip | MediaPortal.rs\nPčelici dodeljena Sajamska nagrada za najbolji strip\nIzdavačka kuća Pčelica ovogodišnji je dobitnik specijalne nagrade za najbolji strip, koju dodeljuje Međunarodni beogradski sajam knjiga. Nagrađeno izdanje, grafički roman Sat, delo je autorskog tima koji predvode scenarista Dragan Lazarević de Lazare i ilustrator Vujadin Radovanović Vuja.\nU svom obrazloženju žiri je istakao da je grafički roman Sat delo u kome je na emotivan i lirski topao način prikazana porodična i nacionalna tragedija srpskog naroda tokom Prvog svetskog rata. Izdavačka kuća Pčelica je ovo delo objavila povodom obeležavanja stogodišnjice proboja Solunskog fronta i kraja Prvog svetskog rata.\nU ime izdavača nagradu je primio Goran Marković, direktor Pčelice, na svečanoj dodeli sajamskih nagrada 25. oktobra.


M. K. 24. januara 2017. 17:20\nAir Transport World (ATW), vodeći globalni medij koji prati zbivanja u avio-kompanijama širom sveta i komercijalnom avio-transportu, proglasio je Er Srbiju za Lidera na tržištu avio-kompanija (Airline Market Leader) za 2017. godinu.\nEr Srbija je prva avio-kompanija iz regiona koja je dobila ovakvu nagradu na globalnom nivou, što odražava domaće znanje i veštine, kao i sposobnost da se uspostavi kompanija svetske klase.\nUrednički tim ATW-a odabrao je srpsku avio-kompaniju zbog njenog izvanrednog napretka tokom poslednje tri godine, koji je kulminirao u junu 2016, pokretanjem direktnih letova za Njujork, čime je Er Srbija postala jedina avio-kompanija u jugoistočnoj Evropi koja nudi transatlantske letove za SAD, saopštio je danas domaći avio-prevoznik .\nEr Srbija je prepoznata zbog svojih inovativnih proizvoda i usluga i dobrih poslovnih strategija koje su doprinele da se razlikuje od konkurencije u jugoistočnoj Evropi, dok u isto vreme širi svoju mrežu, unapređuje prihode, bazu klijenata i prepoznatljivost brenda.\n„Dobijanje ove nagrade pokazuje da Er Srbija ispunjava svoje ciljeve da postane vodeća avio-kompanija u regionu, ali i više od toga, da pozicionira avio-kompaniju na globalnom nivou“, rekao je Siniša Mali, predsednik Nadzornog odbora Er Srbije i gradonačelnik Beograda.\nPoslednje tri godine, kako kaže, „bile su neverovatno putovanje za Er Srbiju i njene zaposlene, i ponosni smo da vidimo da se naš napredak prepoznaje na ovom nivou“.\nDane Kondić, generalni direktor Er Srbije, ističe da su letovi za SAD bili jedan od glavnih ciljeva kompanije još od prvih dana, a ova nagrada, po njemu, predstavlja priznanje za posvećenosti i upornosti ljudi u Er Srbiji koji su to učinili mogućim.\n„Pokretanje prekookeanskih letova složen je zadatak za svaku avio-kompaniju, posebno jednu koja je mlada i veličine kao što je Er Srbija, ali sa našom voljom, ambicijom i talentovanom radnom snagom, učinili smo to mogućim“, rekao je Kondić.\nNapominjući da je vizija strateškog partnera, Etihad Ervejza, bila da se uspostavi avio-kompanija „koja odražava moderni duh Srbije i pruža gostima izvanredno iskustvo“, Kondić je zaključio: „Uspeli smo na oba fronta i time smo izmenili sliku avijacije u jugoistočnoj Evropi“.\n„Priča o Er Srbiji veoma je upečatljiva, posebno od prošlogodišnjeg pokretanja direktnih letova za Njujork – oživljavanja stare vazdušne veze i unošenja novog života u tržište koje je bilo izgubljeno duže od dve decenije“, rekla je Karen Voker, glavna i odgovorna urednica ATW-a, čestitajući timu Er Srbije na dostignućima.\nEr Srbijalideravio kompanija


BelgradeR meetup o finansijskim vremenskim serijama | HelloWorld.rs\nSreda, 14.12.2016 u 18:30\nData Science Serbia organizuje BelgradeR meetup, koji će se održati 14. decembra, sa početkom u 18.30 časova, u prostorijama Devana Labs (Knez Mihajlova 6). Tema okupljanja biće manipulacija finansijskim vremenskim serijama u R-u.\nNa ovom meetupu čućete više o osobinama prinosa finansijskih vremenskih serija, kao i o funkcijama za preuzimanje i transformaciju vremenskih serija.\nPredavač na BelgradeR meetupu biće Miloš Vilotić, autor R paketa belex, on će prezentovati funkcije za preuzimanje podataka sa Beogradske berze. Prikazaće osnovne transformacije kako bi se dobile strukture podataka pogodne za dalju analizu, par korisnih funkcija paketa xts i kako jednostavno vizuelizovati finansijske vremenske serije. Takodje, biće prikazane i funkcije za preuzimanje finansijskih podataka pomoću paketa quantmod, eurostat i Quandl. Prezentacija će biti u formi kratkih i jednostavnih primera.\nBelgradeR druženje je zakazano za sredu 14. decembar u 18.30 časova. Meetup se po prvi put održava u prostorijama Devana Labs koje se nalaze u samom centru Beograda u Knez Mihajlovoj br. 6, I sprat.\nSvoje prisustvo na meetupu možete potvrditi na BelgradeR stranici.\nNaime, u pitanju je BelgradeR meetup o finansijskim vremenskim serijama.


May 9, 2017 fišing, Kaspersky Lab\nBudući da su usluge onlajn i mobilnog bankarstva u porastu, korisnici ne samo da postaju žrtve finansijskih prevara, već i glavna ulazna tačka za napade na digitalne kanale banaka. Prema istraživanju, čak 40 odsto banaka se u 2016. godini susrelo sa bezbednosnim incidentom koji je uticao na usluge te banke koje se sprovode preko interneta, pri čemu su „fišing“ napadi i korišćenje korisničkih podataka za maliciozne aktivnosti bili među najčešćim faktorima koji su doprinosili napadima.\nBankama su neophodne bezbednosne tehnologije koje ne utiču negativno na korisničko iskustvo: 38 odsto organizacija je izjavilo da je balans između kvalitetnih bezbednosnih tehnika i prijatnog korisničkog iskustva jedna od važnijih tema za njih.\n„Prilikom razmišljanja o različitim pristupima za obezbeđivanje digitalnih i mobilnih kanala, banke, naravno, izbegavaju implementiranje procesa koji predstavljaju dodatno opterećenje za klijente. Onlajn bankarstvo bi i dalje trebalo da karakteriše njegova glavna prednost, a to je udoban način za sprovođenje finansijskih transakcija u samo nekoliko sekundi. Zbog toga mi radimo na tehnologijama koje pomažu i bankama i korisnicima da se zaštite, bez dodatnih opterećenja u vidu novih bezbednosnih koraka i procedura”, izjavio je Aleksandar Ermakovič (Alexander Ermakovich), direktor sektora za sprečavanje prevara u kompaniji Kaspersky Lab.\nPored autorizacije u dva koraka i drugih bezbednosnih procedura koje koriste banke, kompanija Kaspersky Lab preporučuje korišćenje specijalizovanih rešenja koja pomažu u autorizaciji korisnika, bez dodatnih koraka koje korisnik mora da preduzme. Kaspersky Fraud Prevention platforma beleži i analizira korisničko ponašanje, uređaj, digitalno okruženje i informacije o sesiji kao anonimne i nepersonalizovane podatke u cloud-u. Autorizacija zasnovana na riziku (Risk Based Authentication – RBA) procenjuje potencijalne rizike pre nego što se korisnik prijavi, dok detekcija anomalija identifikuje aktivnosti kao što su nelegalno preuzimanje naloga, pranje novca, postojanje automatizovanih alata i sumnjivih procesa tokom sesije.\nKao rezultat toga, platforma pruža zaštitu ne samo tokom prijavljivanja, već i tokom same sesije, pri čemu korisnici ne moraju da prolaze kroz dodatne stepene autorizacije.


Stiže novac na jug Srbije - juGmedia\nVRANJE – Lokalne samouprave na jugu i jugozapadu Srbije mogu da računaju na donatorsku podršku Evropske unije i posle 2014, kroz nastavak Programa evropskog partnerstva sa opštinama EU PROGRES, najavljeno je na sastanku koji je održan u Vranju.“ Još nemamo zvaničnu potvrdu iz Brisela, ali novi program će se nastaviti ubrzo pošto EU PROGRES završi rad u martu 2014. Kroz EU PROGRES 2 biće uloženo 20 miliona evra uz sufinansiranje lokalnih samouprava i Vlade Republike Srbije, a glavni fokus će biti rešavanje problema izbeglica i stambenog pitanja Roma, kao i priprema tehničke dokumentacije“, najavio je Ognjen Mirić, zamenik direktora Kancelarije za evropske integracije na jedanaestom sastanku Upravnog odbora EU PROGRES.\nProjektna menadžerka u Delegaciji Evropske unije u Srbiji Ana Stanković potvrdila je da EU uviđa značaj nastavka finansijske podrške za jug i jugozapad Srbije, a da će EU PROGRES 2 biti finansiran iz fonda IPA 2013. „Evropska komisija pozitivno je ocenila nastavak programa, i zato je potrebno da opštine i gradovi završe započete projekte i razmišljaju o nastavku saradnje“, rekla je Stanković. I predstavnik Švajcarske kancelarije za razvoj i saradnju u Srbiji Petar Vasilev najavio je da je švajcarski parlament povećao donacije planirane do 2017. godine, koje će dobiti i Srbija. „Od novih bespovratnih sredstava biće finansirani projekti koji se tiču dobrog upravljanja, ekonomskog razvoja i energetske efikasnosti“, rekao je Vasilev.\nPodrška koju Evropska unija,Vlade Švajcarske i Republike Srbije pružaju 25 opština južne i jugozapadne Srbije od jula 2010, putem Programa evropskog partnerstva sa opštinama EU PROGRES, daje vidljive rezultate: izrada Planova detaljne regulacije (PDR) za vranjsku Industrijsku zonu stvara uslove za izdavanje građevinskih dozvola. Dva investitora su već najavili otvaranje oko 3.000 radnih mesta, i investicije od oko 30 miliona evra, rečeno je na jedanaestom sastanku Upravnog odbora EU PROGRES-a.\nTokom sastanka predstavljen je i Osmi kvartalni izveštaj Programa, za period od januara do marta 2013. EU PROGRES je ugovorio sprovođenje 201 projekata: 107 (53%) je okončano, što predstavlja povećanje od 8% u odnosu na prethodni izveštajni period; sprovođenje 42 (21%) projekata se odvija u potpunosti po planu dok 41 (20%) kasni uz male rizike.\nZahvaljujući opremi nabavljenoj putem EU PROGRES-a, između ostalog vranjsko javno komunalno preduzeće (JKP) je tokom izgradnje vodovoda za romsko naselje Ćoška instaliralo pumpe i regulatore pritiska većeg kapaciteta čime su stvoreni preduslovi za ponovno povezivanje dva druga postojeća sekundarna ulična voda u blizini ovog romskog naselja, zahvaljujući čemu je značajno poboljšan pritisak vode i obezbeđeno redovno snabdevanje vodom dodatnih 45 domaćinstava.\nU radu sastanka učestvovali su predstavnici Kancelarije Vlade Srbije za evropske integracije i relevantnih ministarstava, 25 opština koje učestvuju u realizaciji EU PROGRESa, predstavnici razvojnih agencija i projekata, civilnog društva, donatori – predstavnici Evropske unije i Vlade Švajcarske.\nPre sastanka, gradonačelnik Grada Vranja Zoran Antić i članovi Upravnog odbora EU PROGRES otvorili su službu „Sve na jednom mestu“, koja će pružati podršku investitorima i izdavati građevinske dozvole. Budžet projekta je bio 50.000 evra. „Grad Vranje sada će znatno brže rešavati zahteve za izdavanje građevinskih dozvola, što će znatno olakšati poslovanje investitora. Ovo je tek jedan među više od 20 projekata koje Vranje realizuje sa EU PROGRES-om, strateškim partnerom grada“, rekao je Antić.\n„Uz podršku Evropske unije, Vlade Švajcarske i Vlade Srbije, putem EU PROGRES-a, razvoju poslovanja u Vranju se pristupa temeljno: pripremaju se planovi detaljne regulacije za Industrijsku zonu – znate da su već dva velika investitora najavila ulaganja od oko 30 miliona evra i zapošljavanje oko 2.000 ljudi. Nabavljena je oprema za Zavod za urbanizam, podržan je biznis inkubator centar a u toku je obuka i 32 nova preduzetnika koji će imati koristi od virtuelne inkubacije“, rekao je Ognjen Mirić, zamenik direktora Kancelarije Vlade Srbije za evropske integracije i predsedavajući Upravnog odbora EU PROGRES-a na otvaranju.


► U sudaru u centru Beograda povređeno šest osoba, među kojima i beba\nSudar se dogodio oko 17.20 na raskrsnici Takovske i Ulice Ilije Garašanina.\nPo navodima medija, automobil "reno megan" koji se kretao Takovskom ulicom iz pravca Botaničke bašte skrenuo je u suprotnu traku i udario najpre u trolejbus a potom i u "tojotu jaris".\nOsobe koje su se nalazile u "renou" su po navodima očevidaca, pobegle taksijem sa mesta udesa.\nBlic je preneo da su povređene osobe prevežene u Urgentni centar gde se nalaze na dijagnostici.\nTema broja: Država i prosveta - Politizacija obrazovanja - Ono što se Srbiji desilo sa izbacivanjem iz ENQA direktna je posledica politizacije obrazovnog sistema iz 2017, kada uprkos protivljenju...


Evropski parlament pozvao Srbiju da uskladi spoljnu politiku sa EU i reši slučaj Savamala - Nova ekonomija\nEvropski parlament pozvao Srbiju da u...\nEvropski parlament pozvao Srbiju da uskladi spoljnu politiku sa EU i reši slučaj Savamala\nEvropski parlament pozdravlja napore Srbije na putu za uključivanje u Evropsku uniju, kao i političku volju i pripremljenost za pregovore o članstvu.\nEP poziva vlasti u Beogradu da usaglase spoljnu i bezbednosnu politiku sa politikom EU, uključujući i politiku prema Rusiji, kao i da brzo nađu rešenje za sporne događaje u naselju Savamala.\nU predlogu rezolucije o kojem će danas popodne raspravljati Spoljnopolitički odbor EP izražava se zabrinutost zbog izostanka napretka u poboljšanju stanja na polju slobode izražavanja i slobode medija kao i u oblasti borbe protiv korupcije.\nU tekstu koji je pripremio izvestilac EP za Srbiju Dejvid Mekalister izražava se zadovoljstvo zbog otvaranja poglavlja u pregovorima o članstvu EU-Srbija i ističe da je "Srbija preduzela važne korake za normalizaciju odnosa s Kosovom", da napreduje u stvaranju delotvorne tržišne privrede, kao i da je "poboljšana sveukupna ekonomska situacija u zemlji".\nU predloženom tekstu se navodi da je potpuno sprovođenje evropskih reformi i politika "presudni pokazatelj uspeha u postupku integracije" u EU. Kada je reč o slobodi medija, poslanici EP, kako se navodi u predloženom tekstu, "ponovo izražavaju zabrinutost zbog izostanka napretka u poboljšanju stanja na polju slobode izražavanja i slobode medija i snažno predočavaju činjenicu da i dalje izazivaju zabrinutost pretnje, nasilje i zastrašivanje novinara".\nOni pozivaju srpske vlasti da istraže svaki napad na novinare ili medije, sprovedu potpuno zakone o medijima i obezbede uvid u vlasništvo i finansiranje medija.\nU nacrtu rezolucije, koja će posle rasprave biti usvojena na plenarnom zasedanju EP, primećuje se da, iako je došlo do izvesnih pomaka u pravosuđu, posebno kad je reč o usaglašavanju sudske nadležnost i pospešenju dolaska na položaje na temelju zasluga, nezavisnost pravosuđa nije zajamčena u praksi".\nOtud se "snažno ukazuje na činjenicu da su kvalitet i delotvornost sudske vlasti i pristupa pravosuđu u lošoj situaciji zbog neravnomerne raspodele poslova, teškog zaostatka u rešavanju slučajeva i izostanka besplatne pravne pomoći".\nEP je, kako se navodi, "zabrinut zbog pomanjkanja napretka u bitki protiv korupcije i žurno traži od Srbije da u tom pogledu pruži dokaze jasnog angažovanja , kao i da ojača primenu nacionalnog akcionog plana za suzbijanje korupcije".\nEvropski parlamentarci očekuju da srpske vlasti "podnesu prvi bilans istraga, suđenja i presuda za afere krupne korupcije" i da "neodložno izmene i stave na snagu odeljak krivičnog zakonika za ekonomske prestupe i korupciju kako bi se došlo do ubedljivog i predvidivog kaznenog okvira".\nOni "pozdravljaju napredak u bitki protiv organizovanog kriminala… traže od Srbije da udvostruči napore u istrazi šire rasprostranjenih kriminalnih mreža, pospeši finansijske istrage, utvrdi politike utemeljene na obaveštajnim delovanjima", uz dokaze o konačnim presudama.\nU predlogu rezolucije se kaže da je "EP upoznat sa spornim događajima koji su se dogodili u četvrti Savamala i traži da se tu nađe brzo rešenje".\nU dokumentu se odaje priznanje srpskim vlastima za konstruktivno rešavanje migrantske krize, napominje da bi Srbija morala da usvoji novi zakon azilu i od Evropske komiije traži da i dalje pruža pomoć Srbiji u rešavanju problema imigracije.\nPosebno se navodi da je Srbija ostvarila bitan napredak u otklanjanju budžetskog deficita, uz bolje izglede za privredni rast, dok su smanjeni manjkovi i dugovi na unutrašnjem i spoljnotrgovinskom polju.\n"EP podvlači da je došlo do pomaka u preustrojstvu državnih preduzeća i ukazuje na to da su mala i srednja preduzeća od ključne važnosti za srpsku privredu".\nU nacrtu rezolucije se ukazuje na poboljšanje transparentnosti i postupka konsultacija u srpskom parlamentu, naglašava zabrinutost zbog čestog posezanja za hitnim postupcima prilikom usvajanja zakona.\nIzražava se i "žaljenje što je zbog nereda" šef delegacije EU Majkl Devenport sprečen da u parlamentu u Beogradu podnese izveštaj Evropske komisije o evropskoj integraciji Srbije.\nEvropski parlamentarci izražavaju zadovoljstvo što je u Srbiji usvojen akcioni plan za zaštitu nacionalnih manjina i da je "u Vojvodini očuvana visoka ravan zaštite manjina dok je međunacionala situacija dobra".\nGradnja rudnika zlata "Čukara Peki" počinje 2020. godine\nGradnja rudnika bakra i zlata Čukaru Peki kod Bora počeće 2020. godine i plan...\nDonošenje novog premijskog sistema i nove tarife premije osiguranja u nadležnosti UOS\nPovodom napisa u medijima o troškovima premije osiguranja od autoodgovornosti...\nPredsednik Privredne komore Srbije (PKS) Marko Čadež izjavio je danas u Berli...\nGorivo pojeftinilo u Crnoj Gori, i u BiH se očekuju niže cene\nCene goriva u Crnoj Gori padaju, u BiH očekuju niže cene jer "pumpadžije nema...\nSubvencije za letove do zemalja sa kojima je Vlada Srbije potpisala sporazum\nVlada Srbije planira da subvencioniše avio-kompanije koje budu letele do zema...\nRadojičić: Za izgradnju beogradske gondole 600 miliona dinara\nGradonačelnik Beograda Zoran Radojičić pozvao je sve zainteresovane firme da ...\nVojvodina stipendira romske studente na Višoj školi u Vršcu\nPredsednik Pokrajinske vlade Igor Mirović uručio je danas ugovore o stipendir...\nBrnabić: Glavni ciljevi - članstvo u EU i da postanemo digitalni centar Balkana\nPredsednica Vlade Republike Srbije Ana Brnabić izjavila je danas u Berlinu da...\nDevizne rezerve na kraju oktobra iznosile 11.550,4 miliona evra\nDevizne rezerve Narodne banke Srbije su na kraju oktobra iznosile 11.550,4 mi...\nRealna vrednost Kopernikusa oko 37,5 miliona evra\nAnalitičar Dragovan Milićević, bivši državni sekretar Ministarstva trgovine o...\nRoditelji i dalje nemaju uvid u elektronske dnevnike\nElektronski dnevnik uveden je u 831 od 3.578 osnovnih i srednjih škola u Srbi...\nIstiče rok za plaćanje četvrte rate poreza na imovinu\nRok za plaćanje poslednje, četvrte rate ovogodišnjeg poreza na imovinu ističe...\nPorodica iz Šumadije gaji bušu i time sprečava nestanak te vrste stoke\nIntenzivna proizvodnja i gajenje visokoproduktivnih rasa krava odavno je sa n...\nEvo koliko zarađuju poslanici Evropskog parlamenta


Dokumentarni serijal “DecenijAVlasti” od ponedeljka do srede u 20h – DnevniZurnal\nDokumentarni serijal “DecenijAVlasti” od ponedeljka do srede u 20h\nby admin 10/02/2022, 23:08 1.8k Views\nMože li se kroz jednu deceniju proći za pet sati, u pet epizoda dokumentarne serije? I da li je to moguće čak i u slučaju da se ta decenija događa u Srbiji i obuhvata prethodnih 10 godina vlasti Srpske napredne stranke i njenog lidera Aleksandra Vučića?\nDokaz da je i to moguće daje dokumentarna serija „DecenijAVlasti“, čije prve tri epizode emitujemo u ponedeljak, utorak i sredu, a preostala dva nastavka će gledaoci televizije N1 moći da vide u naredna dva ponedeljka.\nU režiji Janka Baljka, sa glumcem Srđanom Miletićem kao naratorom, gledaoci će moći da se podsete događaja i procesa protekle decenije koji su doveli do ovog specifičnog istorijskog trenutka u kojem se Srbija nalazi.\nDokumentarni serijal “DecenijAVlasti”, prve tri epizode, gledajte od 14. do 16. februara (ponedeljak, utorak i sreda) u 20 časova, samo na N1.\nOvaj serijal, nakon emitovanja, moći ćete da pogledati i bilo kada u okviru novog kataloga N1 izbor u EON video klubu.


Sve vesti dana na temu : MobilniMobilni | Stil magazin\nMagični stiker koji je oduševio svet, sada na velikom sniženju: Požurite, količine su ograničene!\nNa našem tržištu se napokon nalazi proizvod koji će nam olakšati svakodnevnicu\nOlakšajte sebi život magičnim proizvodom: Kako svi željeni predmeti mogu da vam budu nadohvat ruke!\nDešava vam se, kao i većini, da ne znate gde ste ostavili mobilni telefon ili ključeve, ili nemate rešenje kako da vam određeni predmeti budu na dohvat ruke i uvek na istom mestu\nMože da vam posluži i za dekoraciju\nRadnik osuđen na 6 meseci zatvora\nOdnela mobilni na popravku: Čim je shvatila šta se tamo desilo, odmah je pozvala policiju! (FOTO)\nNesmotrena devojka je pre toga zaboravila da obriše škakljivi materijal koji se nalazio na njenom mobilnom, što je iskoristio radnik firme\nPostoje razlozi zbog kojih naši pametni telefoni kratko traju\nGreška ili provokacija?\nVidela je slike gole svekrve na telefonu: Odlučila je da uradi jednu stvar!\nMlada žena doživela je horor - suočila se sa intimnim fotografijama majke svog supruga\nI najjači su pustili suzu\nMajka slomljenog srca: Zašto me moja deca nikada ne nazovu?\nOva tužna priča treba da bude pouka svima nama\nPojavile su se duboke bore, mrlje na koži i podočnjaci: Devojci (26) doktor zabranio selfi! (FOTO)\nVremenom su tamni krugovi ispod očiju postali izraženi, pa je zaključila da je vreme da prestane da se oslanja na šminku\nNeopreznost može da ga košta\nDžunior Džek izgubio mobilni sa snimkom seksa njega i Kaje? (FOTO)\nSlavni italijanski di džej žalio se svojoj dragoj na Tviteru, jer je na beogradskom aerodromu izgubio mobilni telefon sa privatnim snimkom njega i verenice\nNezgodna situacija nije bez rešenja\nŠta kada mobilni telefon upadne u vodu?\nNiko vam ne garantuje da ćete spasiti telefon, ali ukoliko ga rastavite i ostavite da se suši, veće su šanse da će preživeti


Idu gde su potrebniji\nBEOGRAD - S obzirom na to da su potrebe za humanitarnom pomoci manje ove nego prethodnih godina, vecina manjih humanitarnih organizacija se povukla u podrucja gde su trenutno potrebniji. Pre par godina u Jugoslaviji je delovalo više od osamdeset humanitarnih i drugih organizacija koje su pomagale ugrožene u SRJ.\nKako saznajemo, iz Crne Gore povuklo se oko 15 manjih humanitarnih organizacija i to uglavnom španskih francuskih i engleskih. Oni su snabdevali izbeglice i raseljene uglavnom odecom, obucom i delimicno hranom. Tamo, kako smo saznali, još deluju samo neke od organizacija Ujedinjenih nacija.\nIz Srbije su se povukle gotovo sve manje, ali i neke vece humanitarne organizacije. One vece koje su ostale a kojih trenutno ima još desetak, isporucuju za 60 odsto manje humanitarne pomoci nego prethodnih godina. Za sada se još intenzivno o izbeglicama i raseljenima brinu samo UNHCR, EKO, Medunarodni komitet Crvenog krsta, Medunarodna federacija Crvenog krsta i crvenog polumeseca, Hendikep internacional Ker i još nekoliko manjih organizacija koje pomažu bolesnu i decu bez roditelja.\nVecina ovih organizacija ne zna tacno koliko ce još pomagati najugroženije u Jugoslaviji. U vecini smatraju da ce njihov boravak zavisiti iskljucivo od razvoja politicke i ekonomske situacije u Jugoslaviji.


Republika / Vučić: Uradićemo kompletnu reviziju za svaku smrt, ponovo će se prebrojavati preminuli od korone\n- Ponosan sam na sve lekare, niko nije slagao nijednu jedinu reč. U "Batutu" kažu da ima manje smrtnih slučajeva nego što je prijavljeno. Međutim, Srbija će prvi put da uradi ono što nije uradila, kompletnu reviziju. Ponosimo se svojim radom, ponosan sam na lekare, uvek je najlakše da napadate one koji rade i koji se bore. Tim ljudima koji su napravili takve rezultate moram da čestitam i da im kažem da sam na njih ponosan - rekao je predsednik Srbije Aleksandar Vučić odgovarajući na pitanje oko raztličitih podataka o broju preminulih od korona virusa koji su obelodanjeni u javnosti.\nSrbija Beograd Koronavirus KOVID-19 Aleksandar Vučić Zlatibor Lončar Prebrojavanje


Formiranje vlasti na nivou BiH imperativ Brisela\nNajnovije Bosna i Hercegovina\nRazmjena informacija o evropskom putu BiH tema je sastanka koji je ministar inostranih poslova Bosne i Hercegovine Igor Crnadak održava danas u Trebinju sa ambasadorima zemalja članica Evropske unije koji su akreditovani u BiH.\nSastanku je prethodilo potpisivanje memoranduma ministra Crnatka i ambasadora Bugarske u BiH Avgustine Cvetkove Karabaševe o saradnji u oblasti evropskih integracija sa ciljem uspešne pripreme BiH za članstvo u EU.\nPotpisivanjem ovog memoranduma između Savjeta ministara BiH i Vlade Bugarske okvirno se definišu uslovi, načini i metode saradnje u oblasti evropskih integracija, saopšteno je iz Ministarstva inostranih poslova BiH.\nMemorandumom se predviđa saradnja u okviru redovnih konsultacija u vezi sa pristupanjem EU, usklađivanja zakonodavstva BiH sa pravnom tekovinom EU, jačanja institucionalnih mehanizama BiH za koordinaciju u području evropskih integracija, te razvoja administrativnih kapaciteta državnih službenika odgovornih za evropska pitanja.\n„U 2019. godini očekujemo da se dogode dvije krupne stvari: jedna je mišljenje Evropske komisije oko BiH a do kraja godine očekujemo i konačnu odluku o kandidatskom statusu. Evropska budućnost BiH je jedna od stvari oko koje postoji najsnažniji konsenzus u BiH, isto misle i pozicija i opozicija i sa tim se ne smijemo igrati. Nadam se da će političke partije u BiH, koje su započele pregovore oko formiranja vlasti, uspješno ih i završiti“, rekao je ministar inostranih poslova BiH.\nMinistar Crnadak je pohvalio rumunsko predsjedavanje Evropskom unijom.\n„Rumunija je pokazala da je iskren zagovornik evropskih integracije BiH i zemalja regiona”, istakao je Crnadak i naglasio da je jutros Savjet Evrope izdao posljednje upozorenje BiH da u naredna dva dana dostavi imena svojih parlamentaraca koji će biti članovi Parlamentarne skupštine Savjeta Evrope – jer u protivnom neće imati svoje predstavnike i svoj glas u rješavanju važnih pitanja.\nDane-Manuele Konstantinesku, ambasador Rumunije, pružila je podršku BiH na putu ka evropskoj perspektivi i istakla da Ruminija podupire evroatlantsku budućnost zemalja regije, dodajući da postoji mogućnost i za pozitivna rješenja gdje god postoji želja.\n“Evropska unija od BiH očekuje uspostavljanje vlasti na svim nivoima – i to je poruka koju ste posljednjih mjeseci najčešće čuli i koju su prenosili predstavnici Unije. Nažalost, politički akteri u BiH u proteklih šest mjeseci nisu uspjeli da pronađu zajednički jezik oko završetka posla vezanog za formiranje vlasti i Brisel očekuje da BiH uskoro postane kredibilan partner u razgovorima po svim aspektima”, rekla je Konstantinesku.\nradiotrebinje.com / R.M.\nCrnadak danas u Trebinju\neTrebinje Petak, 05.04.2019. Petak, 05.04.2019.


Španski jezik A1, A2 |\nŠpanski jezik A1, A2\nŠpanski jezik početni kurs (Nivel inicial)\nPočetni I (A1)\nPočetni II (A2)\nTokom ovog kursa kandidati će se upoznati sa osnivnim strukturama, jezičkim funkcijama španskog jezika i vokabularom potrebnim za komunikaciju u čestim svakodnevnim situacijama. Podjednaka pažnja je posvećena svim jezičkim veštinama – govoru, razumevanju, čitanju i pisanju, a brojna vežbanja imaju za cilj da pomognu polaznicima da te veštine savladaju. Nastava se odvija po programu knjige Prisma izdavačke kuće Edinumen i PONS multimedijalnog jezičkog priručnika.\nA1 Početni nivo\nKandidat može da razume i koristi svakodnevne poznate izraze i veoma jednostavne fraze u cilju zadovoljenja neke konkretne potrebe. Može da se predstavi, da predstavi druge, da traži i daje informacije o sebi i drugima, na primer gde živi, koje ljude poznaje, koje stvari poseduje. Može da komunicira na jednostavan način ukoliko sagovornik govori polako i jasno i spreman je da pruži pomoć.\nA2 Početni nivo\nKandidat može da razume rečenice i frekventne fraze i izraze u vezi sa neposrednim okruženjem i iskustvima (osnovne informacije o porodici, kupovini, lokalnoj geografiji, profesijama, itd.). Može da komunicira u okviru jednostavnih i rutinskih zadataka koji zahtevaju jednostavnu i direktnu razmenu informacija u vezi sa poznatim i rutinskim stvarima. Može da jednostavnim rečenicama izrazi informacije o sebi, neposrednom okruženju, i o osnovnim potrebama. Kandidat će po završetku kursa moći da pročita i razume jednostavne tekstove.


AR & CRM l Kako do brze obrade štete u osiguranju | BE-terna\nNovost • BE-terna je 2021 Microsoft Partner of the Year! Saznajte više...\n3 min read • Mar 03, 2020\nIako nas je korona virus navikao na novu „normalnu“ situaciju, osiguravajuće kompanije nisu prestale sa radom. One su morale da nastave sa prodajom, da obnavljaju polise osiguranja i da rešavaju prijavljene štete.\nKako je industrija osiguranja odgovorila na socijalnu distancu i šta to znači za klijente?\nOsiguravajuće kompanije su odgovorile na novu situaciju sa različitim pristupima i novim radnim procesima. Njihovim klijentima je pružena on-line podrška, a osiguravajuća društva su prešla na on-line prodajne sastanke. Rokovi za prijavu štete, kao i popunjavanje neophodne dokumentacije, su produženi. Sigurnost zaposlenih i njihovo izlaganje trenutnoj situaciji je uspešno rešeno putem alata za virtualnu komunikaciju, čime je obezbeđen i kontinuitet poslovanja bez obzira na okolnosti. Prihvatanjem ovih mera, kompanije su pružile neophodnu pomoć svojim korisnicima osiguranja i oslobodile ih njihovih trenutnih briga.\nDiskruptivne promene u ponašanju kupaca i hitne reakcije su drastično premestile radno opterećenje u kompanijama. Mnoge aktivnosti koje su se radile na licu mesta značajno su smanjene, dok su pozivni centri i on-line kanali komunikacije doživeli rast, kako bi odgovorili na potražnju. Neke kompanije su brzo reagovale na novo digitalno ponašanje kupaca putem uspostavljanja novih proizvoda, kao što je na primer odlaganje hipoteka ili prebacivanje komunikacije sa klijentima na on-line režim. McKinsey\nOsiguravajuće kompanije se suočavaju sa izazovima socijalne distance\nI pre epidemije, osiguravajuće kompanije su razmišljale, ili već usvojile neka digitalna rešenja, ali ne u toj meri kao što su danas prisiljena da to urade. Iako su sigurnost i zadovoljstvo kupaca na vrhu prioriteta, njihovi rezultati imaju za posledicu pad prihoda i zaostatak šteta. Uprkos preventivnim merama zaštite i socijalne distance na koje nas je primorao korona virus, nove prijave za štete se i dalje podnose. Iako su kompanije uspele da prilagode svoje poslovanje, kada je u pitanju prodaja, one su svesne da zadovoljstvo kupaca zavisi od brzog procesa obrade štete i isplate osigurane sume. Ali, kako na daljinu proceniti štetu na automobilu ili polomljen prozor, ako je u većini zemalja stupila na snagu zabrana putovanja, dok kupci moraju da završe neophodan proces i dobiju novac što je brže moguće da bi popravili štetu?\nKriza poput COVID-19 pogađa sve poslovne sektore – ali posebno stavlja u svoj fokus pažnju na osiguravače koji mogu da očekuju veliki broj procena i zahteva na različitim poljima, bilo da se radi o životnom, neživotnom ili dobrovoljnom zdravstvenom osiguranju. Održavanje balansa na veliki priliv aktivnosti u kontakt centre, putem brzog premeštanja radne snage na on-line režim rada, predstavlja oblast gde osiguravači danas puno rade. Naravno, i različite zemlje se nalaze u različitim fazama korona virusa, pa samim primenjuju i različite aktivnosti. KPMG\nOstatak bloga pročitajte na našoj internacionalnoj web stranici.\nAre insurance companies ready for the new normal of today and tomorrow?\nCloud rešenja su imperativ za industriju osiguranja\nModa, Finansijske usluge, Komunalna i energetska infrastruktura, Trgovina


Pjer Bonar - Žena drema na krevetu\nNedelja, 02 Septembar 2018 10:41\nPjer Bonar - Žena drema na krevetu Istaknut\nSlike francuskog slikara Pjera Bonara su snažno obeležene događajima iz privatnog života. Njegova žena Marta je tema mnogih njegovih najupečatljivijih slika u kojima su prostor i intima prikazani skoro na poetski način. Slika Žena drema na krevetu iz 1899. godine, poznata i po nazivu Indolentna žena je jedna od njegovih prvih slika aktova u kojima se Marta prikazuje potpuno naga i kao takva je jedna od velikih intimističkih remek-dela. Danas se ova slika nalazi u muzeju Orsej u Parizu.\nSlika Žena drema na krevetu se oslanja na kontraste, a njen naziv se već sukobio sa stavom mlade žene. Telo žene sa napetim mišićima, leva noga zakačena na desnu butinu protivreči bilo kojoj ideji odmora ili lenjosti. Slično tome, jednostavan položaj ruke preko grudi je u suprotnosti sa širenjem butina. Snažne linije kao da trče kroz kompoziciju, materijalizovanu mračnim senkama na listovima koji još uvek nose talasastu liniju tela i tešku gomilu posteljine.\nPlavi "dim" koji prolazi kroz ženinu butinu i gležanj i raskošna tamna kosa koja prelazi preko kreveta naglašava erotični naboj slike Žena drema na krevetu. Kompozicija slike posmatrane odozgo, ističe monumentalni krevet koji izgleda kao da je okrenut prema posmatraču. Telo žene istaknuto sjajnim senkama, ima toničnu živopisnu teksturu koja joj daje snažno bezvremensko prisustvo.\nPročitano 1247 puta\nŽena drema na krevetu\nSimbol lipe u slovenskoj kulturi\nPablo Neruda - Ako me zaboraviš\nCrtež Žena sa mačkom Eduara Manea\nPjer Bonar - Trpezarija na selu\nRomejn Bruks - Bele azaleje\nViše iz ove kategorije « Vilijam Merit Čeze - Žmurke\tAnri Edmond Kros - Pejzaž »\nVi ste ovde: Home Paleta Pjer Bonar - Žena drema na krevetu


Ipak, sa Džonsonom koji se fokusira na pregovore o raskidu sa Evropskom unijom - i možda vanredne izbore kod kuće - Bela kuća će možda morati da bude strpljiva u nadi da će promena rukovodstva Velike Britanije doneti bliže usklađivanje politike po pitanjima koji uključuju sankcionisanje iranskog nuklearnog programa i blokiranje opreme kompanije "Huavej" iz novih 5G mobilnih mreža.\nSličnosti Trampa i Džonsona\nMeđutim, Tramp nastavlja da pritiska Džonsona, piše "Forin polisi". Njih dvojica su razgovarali telefonom prošle nedelje o "oblastima u kojima će dalje sarađivati", a koje uključuju trgovinu, 5G tehnologiju i globalnu bezbednost, navedeno je u saopštenju Bele kuće.\nTramp je više puta hvalio Džonsona, nazivajući ga "dobrim čovekom", a kako se on sada nalazi na premijerskoj poziciji, SAD vide Džonsonovu potrebu za bilateralnim trgovinskim sporazumom kao polugu koju mogu da iskoriste kako bi Britaniju još više udaljile od evropske politike.\nU prvoj ponudi da posluži kao most između Bele kuće i evropskih saveznika, Velika Britanija je u ponedeljak najavila da će u Persijskom zalivu voditi "međunarodnu misiju za obnavljanje sigurnog prolaza", radeći sa partnerima, uključujući američku mornaricu.\nVisoki zvaničnik Bele kuće rekao je da SAD očekuju da će saradnja sa novom vladom postati jača, jer dve zemlje intenzivno rade na pitanjima bezbednosti, uključujući Severnu Koreju. Državni sekretar Majk Pompeo predvideo je da će se nacije koje su se dugo hvalile svojim "posebnim odnosima" još više zbližiti.\nNovi ministar spoljnih poslova Dominik Rab boraviće u Vašingtonu ove nedelje, a mediji će pomno proučavati njegove izjave jer će one ukazati na to u kom će se pravcu kretati Britanija.\nU korist SAD ide Džonsonova potreba da potpiše trgovinski sporazum sa Vašingtonom nakon odlaska Velike Britanije iz EU, koji se očekuje 31. oktobra. Da bi pomogao ublažavanju tog procesa, Džohnson bi mogao da preduzme još simboličnih koraka da uzburka Evropu i dodvori se Trampu.\nKljučno pitanje: Iran\nDžonsonov predlog o pomorskoj bezbednosti u zalivu prihvatile su SAD, ali to ne znači da je on spreman spreman da prati Trampa u napuštanju multinacionalnog nuklearnog sporazuma sa Iranom.\n- I dalje smo posvećeni radu sa Iranom i našim međunarodnim partnerima na deeskalaciji situacije i održavanju nuklearnog sporazuma - rekao je Rab.\nDžonson je više puta nagovestio da je snažni zagovornik nuklearnog sporazuma, koji su se Velika Britanija i druge države učesnice borile da održe suočene sa obnovljenim američkim sankcijama protiv Irana. Kao britanski ministar spoljnih poslova 2018. godine, kada se Tramp povukao iz sporazuma, Džonson je rekao da je teško zamisliti da bi mogao da se napravi novi sporazum.\n- Jedno od velikih pitanja je hoće li prekinuti evropsko jedinstvo po pitanju Irana. Potreban mu je Tramp na njegovoj strani, u najmanju ruku obećavajući povoljan trgovinski sporazum, dok vodi Britance ka Bregzitu - rekao je Ričard Nefju, naučnik sa Univerziteta Kolumbija, koji je bio deo američkog tima koji je pregovarao o nuklearnom sporazumu.\nBritanski brod koji je zaplenio Iran\nNemačka i Francuska zabrinute\nU nemačkoj postoji velika zabrinutost zbog pokušaja Džonsona i Trampa da izgrade novu verziju "posebnog odnosa" koji imaju Britanija i SAD, rekao je jedan zvaničnik iz Berlina.\nNemci vide Džonsonovu nameru da traži trgovinski sporazum sa Sjedinjenim Državama u vreme kada EU već pregovara o tom paktu kao dodatni dokaz kršenja, rekao je zvaničnik, koji je tražio da ne bude identifikovan.\nPomoćnici francuskog predsednika Emanuel Makron takođe rutinski kažu da Britance vide kao potencijalne izazivače problema u trgovini. Uprkos tome što su mu poslate pozivnice, Džonson nije putovao u glavne evropske prestonice. Suprotno tome, njegova prethodnica Tereza Mej je otišala u Berlin svega nekoliko dana od dolaska na vlast.\nU najupečatljivijem primeru trenja između Londona i njegovih evropskih partnera, Ujedinjeno Kraljevstvo podriva inicijativu pod vođstvom Francuske da se pronađe zajednički kandidat za lidera Međunarodnog monetarnog fonda. Nekoliko sati pre nego što su vlade EU počele da glasaju o kandidatu, Velika Britanija se odjednom usprotivila tom procesu i rekla da neće učestvovati u ponudi potencijalnog kandidata ili u glasanju, navodi izvor upoznat sa tim.\nSve je to plodno tlo za Belu kuću da deluje kako bi povukla Britaniju bliže sebi, a obećanje o sporazumu o slobodnoj trgovini najveća je "šargarepa" od svih za premijera Džonsona. Zato će Džonsonov sastanak sa Trampom na samitu Grupe sedam (G7) u Francuskoj ovog meseca biti za Evropljane najzanimljiviji bilateralni sastanak.\nMeđutim, čak i pod Džonsonom, odmetanje Velike Britanije od evropske spoljne politike biće teško, tvrdi troje visokih diplomata. Bilo koji potez dodvoravanja Trampu možda je više simboličan nego značajan, posebno zato što Džonson mora da brine o održavanju većine od samo jednog mesta u Donjem domu parlamenta.\nTeško da će se odreći opreme "Huaveja"\nI dok Velika Britanija i dalje razmatra svoj stav o kineskom tehnološkom gigantu "Huaveju", koga SAD vide kao špijunsko oruđe Pekinga, sva četiri velika britanska operatera telekomunikacija već grade 5G mreže pomoću opreme "Huaveja".\nUsporavanje ili zamrzavanje tih procesa bi bio veliki udarac po britansku ekonomiju.\nTramp će morati da bude strpljiv, jer lider Velike Britanije ima druge prioritete. Za razliku od Mejove, koju je Tramp javno kritikovao mnogo puta, u Džonsonovom usponu, Tramp vidi pobedu "politike šoumena" kakvu on vodi.\nAli, za razliku od Trampa, Džonson nema puno prostora za greške na svetskoj sceni i zato se očekuje da ne bude toliko nestalan.\nDok Tramp može da vređa saveznike i neprijatelje, cepa sporazume, dok i dalje komanduje pažnjom drugih lidera, Velika Britanija je "moć koja jenjava" rekao je Andreas Krig profesor Kraljevskog koledža u Londonu.\n- On priča o izgradnji globalne Britanije, ali on nema kapaciteta da izgradi globalnu moć. In je svestan da Britanija nije Amerika - rekao je on.


Dečak pao sa visine od 5 metara, zadobio potres mozga\nPetnaestogodišnji dečak koji je juče propao kroz staklenu kupolu podzemnog prolaza, prilikom pada zadobio je lakši potres mozga i naprsnuće podlaktice, potvrđeno je u Kliničkom centru u Nišu.\n„Posle kompletne dijagnostike ustanovljeno je da dečak nema teže povrede i nije životno ugrožen. Zbrinut je u poluintenzivnoj nezi Klinike za ortopdiju i hirurgiju„, kazali su u niškom Kliničkom centru.\nBežeći od psa koji ga je jurio u centru Niša, dečak je skočio na jedan od portala staklene kupole, koji se pod njegovom težinom polomio i propao u podzemni prolaz.\n„Čuo sam samo prasak i video dečaka kako pada kroz podzemni prolaz. Pao je glavom i ledjima, nadam se da je dobro, ali pao je sa velike visine, ovde sigurno ima više od pet metara„, rekao je jedan od očevidaca.\nNišville jazz festival se zahvaljuje Ministarstvu kulture Srbije što ga je konačno ocenilo najboljim muzičkim festivalom, na nedavnio završenom konkursu, …


19.10.2018. - 10:21\nGazprom, Srbija, investicije, energetika\nMinistar rudarstva i energetike Srbije Aleksandar Antić sastao s predstavnicima ruske kompanije Gazprom Energoholding, koja se bavi elektroenergetikom i vodeća je kompanija u tom sektoru u Rusiji. Rusku delegaciju predvodio je generalni direktor Gazprom Energoholdinga, Denis Fedorov. Predstavnici kompanije, izvijestili su ministra Antića o zainteresiranosti o investiranju u energetske projekte na srpskom tržištu, s obzirom na to da je u novom portfoliju kompanije predviđeno širenje poslovanja na europsko i tržište Azije. Poslovanje Gazprom Energoholdinga zasniva se na razvoju i implementaciji projekata iz tradicionalnih izvora energije – plina i ugljen, ali je plan da investicije prošire i na obnovljive izvore energije. Na sastanku je, dodaje se u priopćenju, pozitivno ocijenjena dosadašnja realizacija TE – TO Pančevo, zajedničkog projekta NIS-a i Gazprom Energoholdinga. Plan je da godišnja proizvodnja električne energije u TE – TO iznosi 1400 GWh što pokriva potrebe 230.000 prosječnih kućanstava. Država je obećala pružiti punu podršku u realizaciji investicija.


ČETVRTA VEČE MOSTARSKOG FESTIVALA: Male liske dodijeljene Nikolini Marić i Miri Barnjaku - Top Portal\nNaslovnica Vijesti Kultura ČETVRTA VEČE MOSTARSKOG FESTIVALA: Male liske dodijeljene Nikolini Marić i Miri Barnjaku\nČETVRTA VEČE MOSTARSKOG FESTIVALA: Male liske dodijeljene Nikolini Marić i Miri Barnjaku\nČetvrtu veče ovogodišnjeg, 19. izdanja Međunarodnog festivala komedije “Mostarska liska” obilježila je predstava “Ženski razgovori +-1”, Hrvatskog narodnog kazališta iz Mostara, nastala reinterpretacijom djela Duška Radovića, kroz intervencije dramaturga Dragana Komadine, rediteljice Bijane Čakić i ansambla predstave.\nRiječ je o predstavi koja uspijeva da kroz duhovite, svakodnevne razgovore o bračnim, muško-ženskim odnosima, ipak pronikne u kompleksnost savremenog kontektsta, kako onog globalnog, kroz komentare o upoznavanju partnera u doba interneta, tako i onog vezanog za domaće podneblje – oslikavajući portret savremenog mostarskog društva desetkovanog migracijom i nikada razriješenim traumama koje se prešutno prenose od majke do kćeri, generacijama.\nMostarska publika ovu predstavu primila je srdačnim aplauzom, a stručni žiri, u sastavu Emir Hadžihafizbegović – predsjednik, Zoran Rakočević i Velimir Pšeničnik Njirić, male liske za najboljeg glumca i najbolju glumicu večeri dodijelili su Miri Barnjaku i Nikolini Marić.\nPetu veče festivala, publika će imati priliku pogledati predstavu “Protekcija” Branislava Nušića, u režiji Kokana Mladenovića i produkciji Narodnog pozorišta u Sarajevu. Kao i do sada, nakon predstave, publika će moći uživati u off programu, i to u noćnom baru Duradžik, uz stand up nastup Omera Hadžića iz trupe “Smijanje na tri jezika”, i muziku Anite Šunjić.\nPrethodni članakĐoković silovito krenuo u odbranu trofeja u Parizu (VIDEO)\nNaredni članakBORBA ZA MUFTIJINO BOGATSTVO: Pojavila se i treća Zukorlićeva supruga, traži svoj dio nasljedstva?


SRPSKI GLUMAC U KARANTINU Predstava odmah otkazana, festival u prekidu - Srpskainfo\nPredstava "Kaligula" Albera Kamija, u režiji Snežane Trišić i izvođenju Narodnog pozorišta iz Beograda, koja je trebalo da bude odigrana večeras u okviru "Borinih pozorišnih dana", otkazuje se, saopštio je Organizacioni odbor festivala.\nPrema ovim navodima, predstava je otkazana jer je utvrđeno da je glavni glumac, Igor Đorđević, bio u kontaktu sa kolegom kod koga je potvrđen virus Covid 19 i on se sada nalazi u karantinu, prenose Novosti.\nKako se dalje navodi, ljubitelje pozorišne umjetnosti koji su kupili karte za večerašnju predstavu kontaktiraće nadležni iz Pozorišta “Bora Stanković”.\nU okviru pratećeg programa “Borinih pozorišnih dana, danas će, sa početkom u 18 časova, na Maloj sceni Pozorišta, biti održana promocija romana “Crna ptica”, Vranjanke, Aleksandre Jovanović.\nU subotu, posljednjeg dana festivala, pred vranjskom publikom je komad “Pasivno pušenje”, Nebojše Romčevića, u režiji Egona Savina i izvođenju Zvezdara Teatra. Dan kasnije, 25. oktobra, u post-festivalskom programu, u 12.00 sati, glumci vranjskog teatra izvešće predstavu za djecu “Čarobnjak iz Oza”.\nKultura Igor Đorđevićkarantinvirus\nČEKA REZULTATE TESTA Njemački predsjednik u karantinu zbog korone


Šarović: Žalba Hrvatske biće odbačena\nMinistar spoljne trgovine i ekonomskih odnosa BiH Mirko Šarović izrazio je danas u Sarajevu uverenje da će žalba Hrvatske na izvoz mleka iz BiH u EU biti odbačena jer je sva argumentacija u ovom slučaju na strani BiH.\nŠarović je na konferencija za novinare ocenio da je delegacija BiH, na čelu sa direktorom Kancelarije za veterinarstvo BiH Ljubomirom Kalabom, juče u Briselu ispunila svoj osnovni zadatak jer je uspela da skrati vreme za koje nadležni evropski komitet treba da razmatra hrvatski prigovor.\n"Uspeli smo da taj datum sa 16. septembra pomerimo na 9. ili 10. septembar, tako da očekujem da će sada biti smanjene i tenzije i spekulacije u BiH o novonastaloj situaciji u vezi sa izvozom mleka u EU", naveo je Šarović.\nOn je pojasnio da se u zvaničnom prigovoru Hrvatske navodi da zvanični Zagreb smatra da četiri mlekare iz BiH - "Milkos", "Mlijekoprodukt", "Megle" i "Mljekara Livno" ne ispunjavaju uslove za izvoz mleka i da bi nadležna komisija iz Dablina trebalo da izvrši još jednu inspekciju tih mlekara.\nPrema njegovim rečima, ovdje je zapravo reč o posve drugoj stvari, a to je nezadovoljstvo Hrvatske Primenom Sporazuma o stabilizaciji i pridruživanju između BiH i EU /SSP/.\nOn je poručio da će institucije BiH prvenstveno raditi na otklanjanju zastoja u izvozu mleka u EU, pa tek onda pregovarati o primeni SSP-a, i to ne sa Hrvatskom nego sa EU, na bazi vlastite pregovaračke pozicije i uz punu zaštitu ekonomskih interesa BiH.\n"Mislim da je tu reč i o bojazni Hrvatske od konkurentnosti mleka iz BiH na njenom tržištu", ocenio je Šarović.\nŠarović je dodao da je pre izvjesnog vremena slična situacija bila i sa zastojem izvoza krompira iz BiH u EU, kada je, takođe, jedna država uložila prigovor, ali su sve ostale članice EU odbile taj zahtev.\n"Isto će se, verujem, desiti i sada sa hrvatskim prigovorom. Zato, kupujmo domaće mleko jer je to prava alternativa za eventualne blokade ili bojkot hrvatske robe, što je često pominjano u našoj javnosti", rekao je Šarović.


Budućnost domaćin prvog turnira Regionalne lige - Ženski Rukometni Klub Budućnost - Ženski Rukometni Klub Budućnost\nHome / Najnovije Vijesti / Budućnost domaćin prvog turnira Regionalne lige\nObjavljeno: 09 09, 2018\nU novoj sezoni Regionalne lige za rukometašice nastupiće četiri tima – u borbi za trofej u regionalnom takmičenju, Budućnost će za protivnike imati Rudar, Krim i Jagodinu. Svaki klub će biti domaćin jednog turnira, igraće se dvokružno, pa će svaki tim odigrati šest utakmica što će za izabranice Dragana Adžića biti odlične provjere za Ligu šampiona u kojoj je ove sezone cilj napraviti korak više u odnosu na prethodnu i izboriti plasman na finalni turnir u Budimpešti.\nPrvi turnir na programu je 18. i 19. septembra i domaćin će biti Budućnost. Na turniru koji će biti odigran u dvorani ”Verde”, Milena Raičević i saigračice odmjeriće snage protiv Jagodine i Krima, što će im biti i posljednje provjere uoči početka Lige šampiona prvog vikenda oktobra.\nJagodina će biti domaćin drugog turnira početkom januara naredne godine, sredinom prvog mjeseca naredne godine Krim će ugostiti učesnike regionalnog takmičenja, dok je domaćin posljednjeg turnira krajem tog mjeseca – Rudar.\n”Plave” su prošle sezone osvojile drugo mjesto u Regionalnoj ligi iza Vardara, a dueli u tom takmičenju bili su odlična priprema za izazove u Ligi šampiona, što će biti slučaj i u ovogodišnjem izdanju.\n← Prethodni tekst ”Budimpešta mora da bude naš cilj”\nSledeći tekst → Akreditacije za grupnu fazu Lige šampiona


Teroristi ostali bez 95 odsto svoje teritorije u Iraku i Siriji - Sputnjik Srbija\n02:33 22 Novembar 2019\nTeroristi ostali bez 95 odsto svoje teritorije u Iraku i Siriji\n23:23 15.11.2017 Preuzmite kraći link\nTeroristička organizacija DAEŠ ostala je bez 95 odsto svoje teritorije u Iraku i Siriji, saopštio je specijalni predstavnik američkog predsednika za borbu protiv DAEŠ-a Bret Makgerk.\nKako je rekao, nakon formiranja međunarodne koalicije za borbu protiv terorizma, preko 7,5 miliona ljudi je oslobođeno od vlasti DAEŠ-a, 2,6 miliona Iračana se vratilo svojim domovima, dok teroristi nisu uspeli da povrate nijedan metar izgubljene teritorije.\nMakgerk je takođe rekao da je priliv stranih boraca u Siriju maltene obustavljen, dok se u bazi Interpola trenutno nalazi ukupno 43.000 imena ljudi koji se bore na strani terorista.\nOn je objasnio da je koalicija ta koja je odigrala izuzetno važnu ulogu prilikom formiranja te baze, koja je omogućila svim zemljama-partnerima da „love“ teroriste prilikom pokušaja prelaska granica.\nMakgerk se osvrnuo i na finansijsku situaciju terorista, rekavši da se stanje na tom planu trenutno nalazi u najlošijoj poziciji dosad.\nKoalicija predvođena SAD okuplja više od 70 zemalja sveta. U Iraku deluje uz saglasnost Bagdada, dok u Siriji to nije slučaj. Istovremeno, koalicija ima sa Rusijom dogovorene mehanizme kako bi se izbegavali potencijalni međusobni konflikti prilikom nanošenja vazdušnih napada na položaje terorista.\nDAEŠ, borba protiv terorizma, Irak, Sirija, SAD


U zgradi Općine Hadžići danas su se sastali pravobranioci općina u Kantonu Sarajevo gdje su pokrenuli pravnu proceduru protiv Zakona o prostornom uređenju Kantona Sarajevo.\nNaime, Zakon o prostornom uređenju Kantona Sarajevo u neskladu je sa Zakonom o principima o lokalnoj samoupravi u FBiH i Evropskom poveljom o lokalnoj samoupravi te su načelnici svih devet općina Kantona spremni potpisati zahtjev da se ovaj Zakon stavi van snage.\n„Danas smo analizirali zahtjev za zaštitu prava na lokalnu samoupravu, koji će sve općine Kantona Sarajevo podnijeti Ustavnom sudu FBiH protiv Zakona o prostornom uređenju Kantona Sarajevo. Ramatrali smo probleme sa kojima se općine Kantona suočavaju u primjeni ovog Zakona. Usvojeni su brojni zaključci, među kojima je i da će se u roku od sedam dana finalizirati zahtjev i uputiti prema Ustavnom sudu FBiH“, kazala je Meliha Halilagić pravobraniteljica Općine Hadžići.\nRad lokalnih zajednica je izuzetno otežan jer su navedenim zakonom oduzete nadležnosti općinama i prenesene na kantonalni nivo koji je neefikasan. Posebno je usložnjena procedura izdavanja raznih saglasnosti i odobrenja za građenje čije posljedice trpe kako građani tako i investitori.\nIstaknuto je da je BiH među najsporijim državama na svijetu u izdavanju građevinskih i drugih dozvola upravo zbog zakona koje kantoni i FBiH nameću lokalnim zajednicama bez uvažavanja njhovih nadležnosti.


Meda Vini Pu cenzurisan u Kini jer podseća na Si Djinpinga – Južnobanatske Vesti\nMeda Vini Pu cenzurisan u Kini jer podseća na Si Djinpinga\nKineska društvena mreža Veibo, ekvivalent Tviteru, blokirala je pretragu i slike o Viniju Puu, simpatičnom medvedu iz knjiga za decu od pre jednog veka, jer je jednom navedeno da podseća na kineskog predsednika Si Djinpinga.\nUkoliko se ukuca pretraga za animiranog medveda na kineskim društvenim mrežama se pojavljuje poruka da je „sadržaj nezakonit“.\nNeki korisnici su se našalili ostavljajući komentare da je medved „verovatno ukrao teglu meda, pa je kažnjen“.\nPrva poredjenja medveda s kineskim predsednikom pojavila su se 2013. godine kad su korisnici interneta postavili sliku Si Djinpinga i tadašnjeg američkog predsednika Baraka Obame, kao Vinija Pua i njegovog prijatelja tigrića „Tigra“.\nNaredne godine, ponovo se pojavila slika medveda kao da je kineski predsednik. Ovog puta sa japanskim premijerom Šinzom Abeom, sa fotomontažom da se Vini Pu rukuje s kopitom svog prijatelja „Magareta“.\nKorisnici interneta su 2015. godine su sliku kineskog predsednika tokom smote vojske uporedili sa Vinjiem Puom koji se vozi u kabrioletu. Ta slika je postala „najviše cenzurisana u Kini te godine“, kaže analitički portal „Global risk insajts“.\nKomersant:Od Vučića se u Vašingtonu očekuje odgovor o prioritetima spoljne politike\nEkonomisti: Neophodna analiza efekata subvencionisanja\nSuzbijanje ambrozije u opštini Kovačica – JNOP 22/18


Završen Forum SEE Auto Compo Net 2014\nDatum: 16. 05. 2014\nPeti međunarodni poslovni forum auto industrije jugiostočne Evrope – SEE Auto Compo Net 2014, završen je juče u Kragujevcu.\nMeđunarodni poslovni forum auto industrije jugiostočne Evrope SEE Auto Compo Net 2014 je jedan od najznačajnijih specijalizovanih skupova proizvođača auto komponenti iz Srbije i jugoistočne Evrope u 2014. godini. Njegovim održavanjem, nastavila se tradicija okupljanja dobavljača, kupaca i menadžera zajedno sa korisnicima proizvoda i usluga za proizvodnju, održavanje i servis automobila i komercijalnih vozila. I ove godine Forum je okupio predstavnike domaćih privrednih društava, ali i brojnu delegaciju mađarskih privrednika i predstavnika Trgovinske i privredne komore Mađarske i Privredne komore županije Bač Kiškun.\nForum "SEE Auto Compo Net 2014" je održan u hotelu "Šumarice" u Kragujevcu, kao dvodnevna manifestacija čiji je prateći sadržaj pored tematskih celina činilo i održavanje bilateralnih poslovnih razgovora proizvođača auto komponenti jugoistočne Evrope, pratećih industrija mašina i opreme. Uvodničari u glavnu temu dana i diskusije "Automobilska industrija nosilac privrednog razvoja nacionalnih ekonomija" su bili potpredsednik Privredne komore Srbije, Mihailo Vesović i potpredsednik Trgovinske i privredne komore Mađarske, Gal Jozef. Ovom prilikom je intezivirana saradnja između srpskih i mađarskih proizvođača uključenih u proces proizvodnje automobila, koja je započeta prošle godine kroz saradnju Regionalne privredne komore Kragujevac i Regionalnog automobilskog klastera centralne Srbije sa Privrednom komorom županije Bač Kiškun i automobilskim klasterom tog regiona.\nDrugog radnog dana Foruma tema je bila "Modaliteti obrazovanja za potrebe automobilske industrije". Uvodna izlaganja su dali predstavnici Privredne komore županije Bač Kiškun i obrazovnih institucija grada Kečkemeta, koji su izneli svoja iskistva realizacije dualnog obrazovanja za potrebe automobilske industrije.\nU vreme održavanja Petog Foruma auto komponentistike, odvijala se i promocija projekta "Adria hub"- "Premošćavanje tehničkih razlika i društvenih prepreka u smeru pretvaranja jadranskog područja u stabilno središte održivog tehnološkog razvoja" (www.adria-hub.eu) Tokom dva info dana, prisutnim predstavnicima privrednih društava predstavljen je ovaj projekat i jedinstvena ICT platforma i baza podataka svršenih studenata. Baza podataka AdriaHUB je moćan alat u potrazi za radnom snagom koji će uticati na tržište zapošljavanja putem interneta.\nForum SEE Auto Compo Net 2014 su organizovali Regionalna privredna komora Kragujevac i Regionalni automobilski klaster centralne Srbije, uz pokroviteljstvo Privredne komore Srbije.


Vujošević: Dinamitom ćemo braniti stadion - Domaći fudbal, Fudbal, Top News\nHotSport»Domaći fudbal, Fudbal, Top News»Vujošević: Dinamitom ćemo braniti stadion\nVujošević: Dinamitom ćemo braniti stadion\n| 2013-10-04T18:35:42+02:00\t4. okt 2013. 18:35|0 komentara\nPredsednik Sportskog društva Partizan Duško Vujošević rekao je u petak u Beogradu da će se boriti za vlasništvo nad stadionom u Humskoj, prenela je agencija Beta.\nViši sud u Beogradu je nedavno odlučio da fudbalski stadion Partizana, u Humskoj ulici, pripada Ministarstvu odbrane Srbije.\n“Ako se klubu oduzme stadion, mi svi da izađemo na ulicu, ostajemo bez doma. Ja lično neću dozvoliti da se Partizanu otme stradion. Dinamitom ću ići da ga branim i pozivam sve navijače da mi se pridruže”, naveo je Vujošević.\n“Rođendan (Partizana) prolazi u senci događaja koji nije pametno isticati, ali ni preko njega preći, pošto se dešavaju zakulisne radnje da će stadion koji je vlasništvo Sportskog društva Partizan morati da se da Jugoslovenskoj narodnoj armiji, odnosno Srpskoj narodnoj armiji, koja nema mnogo veze sa onom starom armijom”, rekao je Vujošević na svečanosti povodom 68. godišnjice Sportskog društva.\nVujošević je u Sportskom centru Teleoptik, u Zemunu, kazao da Partizanov stadion nikada nije bio vojni objekat, a izgradjen je “narodnim radnim akcijama”, i 20-30 godina potom je postao teret vojsci.\n“Tražeći rešenje, Vojska se obratila gradu, a oni predložili da se stadion preda u vlašništvo korisniku, odnosno Sportskom društvu Partizan. Te odluke su donete 1988, a 1990. je general Veljko Kadijević obavio tu primopredaju i dao ga je na korišćenje, odnosno Sportsko društvo je postalo vlasnik stadiona”, rekao je Vujošević.\nTrener košarkaša Partizana je naveo da je tako bilo sve do 1997. godine kada je napravljen projekat novog stadiona, koji bi, da je izgradjen, rešio mnoge probleme.\n“U vreme kada je na čelu države bio partizanovac Boris Tadić pokrenut je postupak, osporeno je vlasništvo Partizana, da bi se onda blokirala izgradnja novog stadiona. To je išlo preko Ministarstva odbrane, (Dragana) Šutanovca, ali mislim da to nije bila njegova inicijativa, nego možda upravo i mog prijatelja Tadića. To se poklopilo sa raznim interesima u tom momentu, da je moj prijatelj (Miroslav) Mišković dobio dozvolu da na Autokomandi gradi tržni centar”, kazao je Vujošević.\n“Od te 1997. ta priča latentno postoji, pa se ponovo pokrenula kad se pojavila priča o privatizaciji. Prvo ne razumem odakle nekom pravo da priča o prodaji Partizana. Ko ga je to kupio, pa da može da ga prodaje? A ovaj pokušaj izbacivanja na ulicu je upravo to”, ocenio je on.\nPredsednik Sportskog društva je rekao da je čuo da se pominje i da je potpredsednik Crvene zvezde Nebojša Čović predložio da Partizan igra na stadionu u Ulici Ljutice Bogdana.\n“Vidim i da se pominje da igramo na komšijskom stadionu (Crvene zvezde). Njihov je verovatno potpuno legalan i njihovi papiri su svi legalni. Ozbiljan je ovo problem i verujem da su oni koji su se se zaleteli da ovu stvar završe, videti da se srlja u rizičnu stvar. Moja obaveza je da pokvarim ovo slavlje jer bi kukavički bilo to prećutati”, rekao je Vujošević.\nTAGOVI: FK Partizan, Duško Vujošević, JSD Partizan\nSJAJNA PREDSTAVA SRPSKIH TENISERA: Đoković pobedio Krajinovića i plasirao se u četvrtfinale Mastersa u Rimu! (VIDEO)Novak Đoković plasirao se u četvrtfinale Mastersa u Rimu pobedom u dva seta nad Filipom Krajinovićem.\nNovak Đoković plasirao se u četvrtfinale Mastersa u Rimu pobedom u dva seta nad Filipom Krajinovićem.\nPosle Partizanovog saopštenja, sada su predstavljena i dokumenta vezana za ovogodišnje pozajmice, sva sa pečatom FS Srbije i preciznim sumama.\nNekadašnji fudbalski reprezentativac Srbije, Neven Subotić, novi je član Denizlija.\nSTANOJEVIĆ JASAN NAKON ŽREBA: ‘Najvažnija je sadašnjost’\nDELUJE DA JE VOJVODINA NAJGORE PROŠLA: Žreb je ovako odlučio\nKošarkaš Milvoki Baksa Janis Adetokumbo je proglašen za najkorisnijeg igrača NBA lige u sezoni 2019/2020.


Slobodan Samardžić predsednik Državotvornog pokreta Srbije\nNa prvoj izbornoj skupštini Državotvornog pokreta Srbije (DPS) danas je za predsednika tog pokreta jednoglasno izabran Slobodan Samardžić, bivši potpredsednik Demokratske stranke Srbije (DSS).\nU saopštenju DPS-a navodi se da je na skupštini usvojen Program i Statut DPS-a, gde se kao osnovni cilj i smisao delovanja postavlja očuvanje i obnova Srbije kao moderne države, privržene načelu političke i vojne neutralnosti.\nSamardžić je u uvodnom izlaganju rekao da je u Srbiji politički život prestao da postoji, ocenjujući parlament kao "unisonu strukturu u kojoj je 250 poslanika fanatično okrenuto evropskim integracijama".\nPovodom najava o promeni Ustava, Samardžić je kazao da je Srbija ostala bez političke zaštite i da Ustav "danas nema ko da brani od agresivnog napada vlasti, pre svega zbog preambule u kojoj se definiše identitet Srbije i srpskog naroda".\nNa sednice je pročitano i pismo Vojislava Koštunice koji je poručio da deli političke ciljeve, uverenja i stavove DPS-a i da je uvek spreman da pruži svoju podršku.\nDPS čine bivši funkcioneri DSS, a jedan od osnivača je i nekadašnji premijer Srbije Vojislav Koštunica, za vreme čijeg mandata je usvojen Ustav Srbije sa preambulom u kojoj piše da je Kosovo deo države.\nSlobodan Samardžić, profesor FPN: Vlast se obavezala da prizna Kosovo


Uoči "večitog derbija" u finalu Kupa Srbije, gost televizije Arene sport pred prenos meča bio je Milan Dudić.\nNekadašnji fudbaler Crvene zvezde, a danas fudbalski menadžer, učestvuje u realizaciji transfera Aleksandra Dragovića na tim sa stadiona "Rajko Mitić".\nDudić je jednom rečenicom uneo misteriju u celu priču o transferu Dragovića koja se činila završenom.\n- Dragović nije igrač Zvezde, izrazio je želju da gleda "večiti derbi". Pregovori su još uvek u tuku, ja se nadam da će sutra doći finalizacija. Danas je ipak derbi u prvom planu, a Dragović je hteo da odgleda utakmciu što je lepo od njega. Videćemo da li će sutra doći do finalizacije, rekao je Dudić na Areni.\nDragović je dete Austrije Beč, afirmisao se u Bazelu odakle je 2013. otišao u Dinamo Kijev, potom je nastupao za Lester i Bajer Leverkuzen.


Sirijska vojska izvela desant na Raku - 12.08.2017, Sputnik Srbija\nOdred sirijske vojske je uspešno noćas izveo desant na militante terorističke organizacije DAEŠ na granici provincija Homs i Raka. Tokom specijalne operacije... 12.08.2017, Sputnik Srbija\n© AFP 2022 / STRINGER Sirijska vojska\nOdred sirijske vojske je uspešno noćas izveo desant na militante terorističke organizacije DAEŠ na granici provincija Homs i Raka. Tokom specijalne operacije oslobođeno je nekoliko naselja, saopštio je Sputnjiku sirijski vojni izvor.\n12 Avgust 2017, 10:17\n„Sirijska vojska i njeni saveznici se uspešno približavaju sirijskoj pustinji. Izveden je noćni desant 20 kilometara unutar teritorije koju kontroliše teroristička grupa DAEŠ južno od naselja Kadir na granici provincija Homs i Rake i ušli su 21 kilometara u dubinu. Oslobodili su naselja Mekman i Kadir", rekao je neimenovani izvor agencije.\nPrema rečima izvora, pripadnici sirijske vojske su takođe ušli 12 kilometara jugoistočno od Rake i oslobodili selo Ber el Rahum, likvidiravši veći broj terorista, uništivši 3 tenka, 13 vozila sa instaliranim teškim mitraljezima, 7 miniranih vozila, oteli militantima dva tenka i nekoliko jedinica artiljerijskih sistema različitog kalibra.


SAD vraćaju Iraku 17 hiljada drevnih artefakata ukradenih tokom invazije 2003. godine - Impuls\nObjavljeno: Četvrtak, 05 Avgust 2021 09:40\nSAD vraćaju više od 17 hiljada drevnih artefakata ukradenih i prokrijumčarenih iz Iraka nakon invazije 2003. godine, uključujući 3.500 godina staru glinenu ploču s dijelovima Epa o Gilgamešu.\nBrojne artefakte uništila je ili prokrijumčarila i Islamska država, koja je kontrolisala trećinu Iraka od 2014. do 2017, prije nego što ju je iračka vojska porazila uz pomoć saveznika.\nAmeričke vlasti nedavno su postigle dogovor s Bagdadom o vraćanju predmeta oduzetih od trgovaca i muzeja u Sjedinjenim Državama, saopštili su iz iračkog ministarstva kulture i ministarstva spoljnih poslova.\n"Vlada SAD-a zaplijenila je neke od artefakata i poslala ih u iračku ambasadu. Važna ploča s Epom o Gilgamešu biće vraćena u Irak sljedećeg mjeseca, nakon što se dovrše pravne procedure", rekao je ministar kulture Hasan Nadhim za Rojters.\nVraćaju i druge ploče ispisane klinastim pismom\nAmeričke vlasti zaplijenile su ploču 2019. godine, nakon što je prokrijumčarena, prodata na aukciji trgovcu umjetninama u Oklahomi i izložena u muzeju u Vašingtonu, objavilo je ministarstvo pravosuđa SAD, navodeći da je sud prošlog mjeseca naložio oduzimanje ukradene umjetnine.\nU odluci suda navodi se da je američki trgovac starinama kupio ploču 2003. godine od londonskog trgovca.\nEp o Gilgamešu je 3.500 godina stara sumerska priča koja se smatra jednim od prvih književnih djela na svijetu.\nMinistar Nadhim je rekao da se vraćaju i druge ploče ispisane klinastim pismom.\nJoš uvijek nedostaje hiljade artefakta\nDrevno nasleđe Iraka desetkovano je sukobima, uništavanjem i pljačkom, posebno od 2003. godine, a hiljade artefakata još uvek nedostaje.\nNakon 2014. godine Islamska država, koja je propovjedala ekstremističko tumačenje islama, plijenila je i uništavala istorijske znamenitosti u, kako je ocjenio UNESCO, "industrijskim" razmjerama, koristeći krijumčarsku mrežu na Bliskom istoku i šire za finansiranje svojih operacija.\nUz pomoć međunarodnih agencija iračke vlasti pokušavaju da pronađu, vrate i sačuvaju svoje vrijedne artefakte.


IZBORI - 23.3.2016.: Izborna kladionica\nKo će voditi SNS na pokrajinskim izborima; kladionice i pregovori sa EU\nRaspisani pokrajinski izbori\nPredsednik Skupštine Vojvodine Ištvan Pastor raspisao je redovne pokrajinske izbore za 24. april. Pastor je pozvao građane da iskoriste svoje pravo i da glasaju "za onoga koga žele". "Vi ste jedini koji imate pravo da odlučite ko će u sledećem mandatu imati priliku da vas predstavlja u Skupštini Vojvodine", kazao je Pastor. On je i svim strankama i ostalim učesnicima na izborima poručio da Skupština Vojvodine parlament u kojem se neguje visok nivo kulture u ophođenju, kao i međusobno uvažavanje i poštovanje. "Svi zajedno smo izgradili respektabilnu instituciju i to je učinak svih 120 poslanika i iz tog razloga pozivam sve na fer i korektnu kampanju, na borbu argumentima i programima", poručio je Pastor.\nMaja Gojković nosilac liste SNS na pokrajinskim izborima\nPotpredsednik SNS Igor Mirović rekao je da očekuje da će ova stranka pobediti i na izborima za Skupštinu AP Vojvodine navodeći da će prva na listi SNS-a za pokrajinske izbore biti Maja Gojković. Mirović je dodao da u SNS očekuju da građani na izborima 24. aprila podrže one rezultate koje je ta stranka predvođena Aleksandrom Vučićem postigla od 2012. godine, a posebno od 2014, od kada je Vučić preuzeo rukovođenje Vladom Republike Srbije. "Vlada je ostvarila veoma konkretne rezultate u oblasti stabilizacije javnih finansija, u oblasti dovođenja investitora, pozicioniranja Srbije kao stabilne, moderne i uređene države i u oblasti borbe protiv korupcije i kriminala i na bazi tih rezultata mi gajimo optimizam i pred predstojeće pokrajinske izbore", rekao je Mirović.\nKladionica "Meridijan" izbacila je prve kvote i procene za nastupajuće parlamentarne izbore u Srbiji, a prema njima podrška naprednjacima ići će do 46 odsto, drugi će biti socijalisti sa 11 odsto podrške, dok će treće mesto podeliti DS i koalicija SDS-LDP-LSV sa 6,2 odsto, a u parlament ulazi i SRS sa oko 6,1 odsto. Kada je u pitanju koalicija oko SNS, u ponudi je igra hendikep, na više ili manje od 46 odsto po kvoti od 1,85. Prema kladionicama, koalicija Dveri-DSS je ispod cenzusa sa 4,7 odsto, kao i pokret Dosta je bilo Saše Radulovića, kojem se predviđa 4,5 odsto, a ukoliko osvoji više od 1,1 odsto, lider Levice Srbije Borko Stefanović mogao bi na svaki pogođen rezultat iznad toga da donese zaradu.\nDSS i Pokret Dveri ocenili su da su pregovori sa EU ponižavajući i da podrazumevaju niz uslova koji se stavljaju pred Srbiju. Ta dva koaliciona partnera smatraju da stav Hrvatske da Srbija treba da ispuni uslove koje joj Hrvatska postavlja da bi dobila njenu saglasnost za otvaranje pregovaračkog poglavlja 23 sa EU, ne ukazuje samo na loše odnose dve države. "Ono potvrđuje i činjenicu da celokupan proces evrointegracija Srbije predstavlja ispunjavanje širokog spektra političkih uslova koji se pred nju postavljaju sa različitih strana", ocenili su DSS i Dveri. Ove partije dodaju i da EU preko poglavlja 35, kao uslova za otvaranje svih ostalih, zahteva od Srbije da nastavi saradnju s prištinskim vlastima na konstituisanju državnosti takozvanog Kosova i faktički se odrekne Ustava Srbije i Rezolucije Saveta bezbednosti UN 1244.\nPokret socijalista Aleksandra Vulina pozvao je lidera LDP-a Čedomira Jovanovića da građanima objasni zašto oni moraju da plate pretplatu javnom servisu, a on već godinama ne mora da plati medijsku kampanju. Pokret socijalista Jovanovića pita i odakle mu novac za predizbornu kampanju budući da je LDP najveći dužnik na političkoj sceni Srbije sa višegodišnjim dugom od preko 265 miliona dinara. Potom bi, poručuju, napokon mogao da počne da isplaćuje svoje dugove, tako što će početi sa zaostalim zaradama radnika "Fidelinke", koje im duguje više od godinu dana, a potom i svima ostalima. "Ovo su teme o kojim građani očekuju da razgovaramo, a koje Čedomir Jovanović uporno izbegava i ne vidimo svrhu da pričamo o bilo čemu drugom dok ne odgovori na ove teme. Na kraju, nadamo se da će Čedomir Jovanović u nekom od sledećih obraćanja napokon saopštiti građanima ko je kandidat njegove koalicije za premijera? Naš kandidat je Aleksandar Vučić, a ko je njegov?", ponovo pitaju iz PS-a.\nNakon 20 godina Srbija pobeđuje\nPotpredsednik SNS Nikola Selaković rekao je na predizbornom skupu u Čačku da je Srbija počela prvi put u poslednjih 20 godina da pobeđuje, ocenjujući da su najveće državne pobede sprečavanje usvajanja rezolucije o Srebrenici u UN i sprečavanje ulaska Kosova u Unesko. "Sprečili smo da takozvana i samozvana država Kosovo uđe u Unesko, a iz carinskog rata sa Hrvatskom u koji smo uvučeni izašli smo kao pobednici", rekao je Selaković. On je rekao i da je Srbija uspela da sačuva Srbe na svojim ognjištima na Kosovu, da im je osigurala bezbednost, obezbedila prosperitet, sačuvala srpske crkve i manastire i dodao da je najvažnije što Vlada Srbije nije priznala nezavisnost Kosova, ističući da "to ova vlada nije uradila niti će uraditi".


Beloglavi supovi i u Specijalnom rezervatu prirode „Peštersko polje“ | Ogledalo Srbije\nBeloglavi supovi i u Specijalnom rezervatu prirode „Peštersko polje“\nČetvrtak, 26. novembar 2020. 22:21\nIzvor: OS, ZZPS\nBeloglavi sup nastanjuje je i Peštersko polje.\nSupovi na hranilištu, foto ZZPS\nFormiranjem i radom hranilišta za nekrofagne vrste životinja u SRP „Peštersko polje“ za koje je odabir mesta realizovan krajem 2018. godine u saradnji Zavoda za zaštitu prirode Srbije i upravljača SRP „Peštersko polje “, kada je od nekoliko lokacija odabrana pozicija između lokaliteta Кrnja Jela i vrha Trojan, beloglavi supovi nastanjuju se i u Specijalnom rezervatu prirode „Peštersko polje“.\nHranilište koje je izgrađeno u skladu sa uslovima zaštite prirode Zavoda i svim standardima za ovakvu vrstu objekata počelo je sa radom početkom 2020 godine. Sa početkom rada hranilišta primećena su jata beloglavih supova (Gyps fulvus) čija se brojnost kretala od 30 do 180 jedinki, kao i da oko 50-ak jedinki beloglavih supova noći u šumi u blizini hranilišta i stenama neposredno ispod vrha Trojan.\nUspešan rad hranilišta i širenje prostora na kojima obitava beloglavi sup, kako ističe direktor Zavoda za zaštitu prirode Srbije mr Aleksandar Dragišić „rezultat je dobre prakse i saradnje Zavoda i upravljača, a pre svega, čuvara prirode na terenu“. Direktor Zavoda A. Dragišić ovim povodom podseća i da je „rad hranilišta u SRP „Peštersko polje“, takođe i rezultat višegodišnjeg spoja i rada stručnjaka, upravljača i svih zaštitara prirode na uspostavljanju nacionalne mreže hranilišta za nekrofagne vrste životinja koja je deo Balkanske mreže hranilišta, čime se omogućava neometano kretanje i širenje populacije ovih ugroženih vrsta na celom Balkanskom poluostrvu i šire u Evropi.\nU mrežu ovih hranilišta, koja se nalaze u granicama zaštićenih područja proglašenim Specijalnim rezervatima prirode „Uvac“, „Кlisura reke Mileševke“, „Кlisura reke Trešnjice“, i sada „Peštersko polje“, nastojimo da se uskoro uključi još jedno, i to u Parku prirode „Stara planina“.\nHranilište na Pešterskom polju je ograđeno, ima objekat za fotografisanje i posmatranje životinjskih vrsta uz stalni video nadzor. Upravljač zaštićenog područja - Turistička organizacija Sjenice vodi evidenciju o prisustvu vrsta i obezbeđivanju i iznošenju hrane. Pored beloglavih supova, hranilište posećuju gavran (Corvus corax) i vetruška (Falco tinnunculus), a od krupnih zveri zabeležen je vuk (Canis lupus).\nTuristička organizacija Sjenica, kao upravljač rezervata, od februara 2020. do trenutka stručnog nadzora koje je obavio Zavod za zaštitu prirode Srbije u drugoj polovini oktobra, je organizovala iznošenje oko 23 tone hrane, čime je ujedno smanjeno nekontrolisano odlaganje uginulih životinja na širem području. Uginule životinje se, u saradnji sa lokalnom zajednicom, dovoze sa područja Pešterske visoravni i šire okoline. Takođe, planira se postavljanje rampe na prilaznom putu ka hranilištu koje je ograđeno drvenom ogradom i izgradnja pojilišta za životinje u okviru hranilišta, u skladu sa instrukcijama Zavoda za zaštitu prirode Srbije.\nU odnosu na propisane režime zaštite i dozvoljene aktivnosti, posete novoizgrađenom objektu za posmatranje životinja su ograničene, i to prevashodno u naučno-istraživačke i edukativne svrhe, uz obavezno prethodno prijavljivanje upravljaču. Osnovni cilj ovako koncipiranih poseta jeste dobijanje novih podataka koji će biti iskorišćeni za poboljšanje statusa ugroženih vrsta na ovom području i u promotivne svrhe, sa ukazivanjem značaja sprovođenja aktivnih mera njihove zaštite.


Novi sporazum Turske i Rusije o S-400 do aprila 2020. - 13.12.2019, Sputnik Srbija\nIsporuka druge partije ruskih protivraketnih sistema S-400 Turskoj podrazumeva zajedničku proizvodnju i prenošenje tehnologije, a ugovor o tome treba da bude... 13.12.2019, Sputnik Srbija\nevropa, svet, vesti, rusija, turska, vojska i naoružanje\n16:00 13.12.2019 (Osveženo: 01:41 26.08.2021)\n© Sputnik / Igorь Zarembo / Uđi u foto-galerijuProtivraketni sistem S-400 "Trijumf"\n„Sporazum s Rusijom o kupovini S-400 podrazumeva dve divizije. Prva je već isporučena. Sada je u toku obuka, a u aprilu sledeće godine sistemi će biti potpuno postavljeni“, rekao je izvor.\nPrema njegovim rečima, u toku su pregovori u vezi sa zajedničkom proizvodnjom druge divizije S-400.\n„Sporazum o njenoj isporuci je već potpisan, pregovori se ne tiču kupovine, nego upravo zajedničke proizvodnje i prenošenja tehnologije. Pregovori traju već prilično dugo, pri čemu nema reči o tome da strane ne mogu da se dogovore. Tačan datum potpisivanja sporazuma o zajedničkoj proizvodnji sada niko ne može da navede, ali to bi trebalo da se dogodi do aprila sledeće godine“, rekao je izvor.\nIsporuka najnovijih ruskih PVO sistema S-400, koja je izazvala krizu u odnosima Turske i SAD, počela je sredinom jula. Prema rečima turskog predsednika Redžepa Tajipa Erdogana, S-400 će biti potpuno uveden u upotrebu u aprilu 2020. godine.\nVašington je tražio od Ankare da odustane od ugovora i da u zamenu za to nabavi američke komplekse „Patriot“, preteći da će odložiti ili potpuno prekinuti prodaju najnovijih lovaca F-35 Turskoj, kao i da će joj uvesti sankcije. Ankara je odbila da pravi ustupke Vašingtonu.\nUživo: Izjednačenje u režiji Kostića!22:54 UŽIVO Kurska oblast ponovo na meti ukrajinskih snaga22:21


Mihajlović uživo posmatra Subotića - Sportske.net\nMihajlović uživo posmatra Subotića\nPolufinalni meč Lige šampiona između Real Madrida i Borusije, sa tribina posmatra i selektor reprezentacije Srbije, Siniša Mihajlović.\nMečevi polufinala Lige šampiona svakako privlače pažnju svih ljubitelja fudbala, ali i onih ljudi koji žive od njega.\nJedan od njih je i selektor reprezentacije Srbije, Siniša Mihajlović.\nMihajlović je iskoristio priliku da uživo posmatra igre defanzivca Borusije iz Dortmunda, Nevena Subotića. Naravno, selektor je vrlo dobro upoznat sa kvalitetima Subotića, ali se verovatno vodio idejom da ga vidi na delu i protiv nekih od najboljih igrača sveta kakvi sigurno igraju u Realu.\nOstaje da se vidi da li će Subotić impresionirati selektora na večerašnjoj utakmici, i tako zacementirat svoje mesto u postavi "Orlova", ili će prednost dobijati neki drugi igrači.


Procena rizika je preispitivanje svih aspekata rada, sa ciljem kako bi se prepoznali elementi koji mogu biti uzrok povreda na radu ili štete, a prema listi opasnosti i štetnosti koje daje Pravilnik o načinu i postupku procene rizika.\nU kategoriji PROCENA KAPITALA I RIZIKA nalaze se sve firme koje se bave ovim i srodnim delatnostima.\n“Procena rizika Beograd”\nZa nekoliko momenata pred sobom ćete imati sve kompanije koje se bave ovim delatnostima.\nProcena rizika je određivanje kvantitativnih i kvalitativnih vrednosti rizika koji se odnose na konkretnu situaciju i priznato pretnje (naziva opasnost). Kvantitativna procena rizika zahteva proračune dve komponente rizika (R):, veličina potencijalnog gubitka (L), a verovatnoća (p) da će doći do gubitka.\nProcena rizika se sastoji od objektivne procene rizika u kojima su pretpostavke i neizvesnosti jasno predstavljene i razmatrane. Deo teškoća u upravljanju rizikom je da je merenje i od količine u kojima procena rizika u pitanju - potencijalni gubitak i verovatnoća pojave - može biti veoma teško meriti. Moguće greške u merenju ova dva koncepta je velika. Rizik sa velikim potencijalnim gubitkom i veoma malu verovatnoću dešavaju se često tretira drugačije od onog sa niskim potencijalne gubitke i sa većom verovatnoćom od dešavaju. U teoriji, obe su od skoro isti prioritet, ali u praksi to može biti veoma teško upravljati kada se suoče sa nedostatkom resursa, posebno vreme, u kome se sprovede proces upravljanja rizicima.\nTrg Bratstva i Jedinstva 27/9, 17500, Vranje\nPREVENTPLUS Q DOO\nNikole Doksata 77, 11050, Beograd, Zvezdara\nBukureška 13, 34000, Kragujevac\nProcena nepokretnosti i opreme Beograd Zvezdara\nĐevđelijska 13, 11050, Beograd, Zvezdara\nKraljice Marije 22, 11400, Mladenovac\nSaobraćajne nezgode-odšteta doo\nNaplata odštete od povrede u saobraćaju Novi Sad Srbija\nAugusta Cesarca 8, 21000, Novi sad\nProcena ugroženosti i savetovanje za bezbednost pravnih lica Srbija Mladenovac\nProcena ugroženosti lica sredstava i poslovanja Mladenovac\nIMPERIUM SECURITY DOO\nУлица Љубинке Бобић 1, 11070, Beograd, Novi Beograd


25. 02. 2018 |\nTagovi :antipiretici, bolesno dete, Goran Vukomanović, grip, obaranje temperature, prehlade, skidanje temperature, spuštanje temperature, temperatura, virusi, visoka temperatura\nDoktori u Tiršovoj savetuju: Izbegavajte kolektiv\nTokom osnovne škole deci drastično opada fizička aktivnost, devojčice naročito neaktivne\nNivo fizičke aktivnosti dece značajno se smanjuje tokom osnovnoškolskog obrazovanja, pokazala je studija naučnika sa Univerziteta Bristol. Rezultati te studije upućuju na to da je vreme koje deca u periodu...\nImunski sistem i probiotici: Crevna flora je prva odbrana organizma\nImunost ili otpornost se definiše kao sposobnost organizma da se odbrani od infekcija ili bolesti. Skup ćelija, tkiva i molekula koji učestvuju u otpornosti na razne infekcije čine imuniski sistem....\nPreterana upotreba antibiotika stvara “superbakterije”\nSvetska zdravstvena organizacija je ustanovila Svetsku nedelju svesti o antibioticima, koja ima za cilj povećavanje svesti o globalnoj otpornosti na antibiotike, kako bi se izbeglo dalje nastajanje i širenje rezistencije...\nIstraživanje: Gojaznost sedam puta češća kod dece koja nemaju braću i sestre?\nIstraživači su otkrili da je gojaznost sedam puta češća kod dece koja nemaju braću i sestre. To je zato što su porodice sa više dece “prisiljene“ da planiraju obroke unapred,...


izvor: agencije foto: 15.12.2019.\nTrosatni razgovori Pokreta Samoopredeljenje(PS) i Demokratskog saveza Kosova (DSK) okončani su bez dogovora.\n"Sve što mogu da kažem jeste da večeras nema dogovora, narednih dana ćemo videti kako dalje", kazao je Glauk Konjufca iz Samoopredeljenja.\nAvdullah Hoti iz DSK je rekao da će se razgovori nastaviti.\nU subotu pre podne predsedništva obe partije održale su odvojene sastanke.\nLideri partija, Albin Kurti i Isa Mustafa sastali su se i u petak uveče u prostorijama Skupštine Kosova.\nAlbulena Haxhiu iz Pokreta Samoopredeljenje saopštila je u subotu da je taj sastanak bio iskren ali da još uvek postoje određene barikade za postizanje sporazuma.\nPo njenim rečima, DSK traži i poziciju predsednika Skupštine i predsednika države kada aktuelnom predsedniku istekne mandat 2021.\nSamoopredeljenje se posebno protivi tome da DSK uzme mesto predsednika države, navodeći da se o tome treba naknadno odlučivati. Navela je da je stav PS da na toj poziciji može biti neko ko nije iz ni jedne navedene partije već osoba od visokog morala i integriteta.\n"S druge strane, nismo primetili da se DSK povlači od svijih zahteva. Sinoć je sastanak bio pozitivan i značajan i nadamo se da će danas na sastanku u 16 sati oni razmisliti o tome i da ćemo postići koaliciju", kazala je Haxhiu nakon sastanka predsedništva Pokreta Samoopredeljenje.\nOve dve partije pokrenule su razgovore o zajedničkoj koaliciji nakon održanih izbora 6. oktobra. Obe partije su u prošlom sazivu bile u opoziciji. Mesto premijera inače sledi pokretu Samoopredeljenje kao pobedničkoj partiji a očekuje se da će na toj poziciji biti lider pokreta Albin Kurti.\nPredsednik Kosova Hashim Thaci je konstituirajuću sednicu sedmog saziva Skupštine zakazao za 26. decembar.


Naime, visoki funkcioneri SPO-a su pre oko dve nedelje isključeni iz stranke jer su tražili da SPO izabere novog predsednika umesto Vuka Draškovića koji bi ostao počasni predsednik i izrazili su nezadovoljstvo zbog istupa Draškovića u javnosti kojima je, kako je navedeno, ozbiljno narušio odnos sa koalicionim partnerom, SNS-om.\nPredsednik Skupštine opštine Bečej i član Inicijativnog odbora POKS-a Nenad Tomašević je 14. juna, prilikom prikupljanja potpisa za formiranje političke organizacije u I mesnoj zajednici, saopštio da je petočlana odbornička grupa SPO-a tog dana obavestila lokalni parlament o tome da 5 odbornika SPO-a prelazi u novoformiranu odborničku grupu koja se zove „Svi za Bečej – Pokret obnove Kraljevine Srbije“. S obzirom na to da po propisima vlasnici mandata su pojedinci, a ne političke organizacije, nekadašnji funkcioneri i odbornici SPO-a nisu vratili mandate stranci. Tomašević je izjavio i da će odbornici POKS-a u Bečeju ostati u koaliciji sa SNS-om.\nPrema njegovim rečima, od 300 članova SPO-a u Bečeju samo jedan nije pristupio POKS-u i dodao da Bečejci žele da u narednim danima prikupe oko 1.000 potpisa za formiranje nove političke organizacije. Među građanima koji su potpisivali podršku za POKS (potpisivanjem se ne postaje član organizacije) bili su i predstavnici javnog života u Bečeju, zaposleni u javnim i zdravstvenim ustanovama itd.\nOveri potpisa u Bečeju osim nedavnih funkcionera i odbornika Srpskog pokreta obnove prisustvovali su i članovi Inicijativnog odbora POKS za Srbiju narodni poslanik Žika Gojković, državni sekretar u Ministarstvu pravosuđa Mirko Čikiriz, članovi Inicijativnog odbora POKS za Vojvodinu poslanici Dejan Mihaljica, dr Željko Vidović, potpredsednica Skupštine Novog Sada Branka Bežanov, poverenik IO POKS za Bečej Dejan Vuković i ostali članovi IO POKS za Bečej.\nOdgovarajući na pitanja novinara predstavnici Inicijativnog odbora POKS-a rekli su da do 17. juna nameravaju da prikupe oko 15.000 potpisa, a da dan kasnije održe izbornu skupštinu. Za registraciju političke organizacije potrebno je 10.000 potpisa.\nPokret vodi narodni poslanik Žika Gojković\nOsnivačka skupština POKS-a održana je 18. juna u Beogradu, a za zastupnika je izabran poslanik Žika Gojković. Kako se navodi u saopštenju, usvojeni su Osnivački akt, Program i Statut pokreta i izabran Organizacioni odbor, koga čine „predstavnici nekoliko najjačih opštinskih i gradskih odbora POKS u Srbiji“. Osim Žike Gojkovića, koji je i predsednik Organizacionog odbora, njegovi članovi su i Mirko Čikiriz, Vladimir Jelić, Zoran Milenković, Nenad Tomašević, Goran Ivančević, Saša Ivković, Marko Petrašinović, Dejan Mihaljica, Vladislav Živanović, Branislav Jovanović i Dragan Ninković. Najavljeno je da će Organizacioni odbor, nakon zvaničnog upisa u Registar političkih stranaka, pripremiti i sazvati i Izbornu skupštinu, na kojoj će biti izabrani budući organi Pokreta obnove Kraljevine Srbije.\nRanije je saopšteno da je POKS postao parlamentarna stranka zahvaljujući nekadašnjem narodnom poslaniku SPO-a Žiki Gojkoviću, te da su organizaciji pristupila i tri dosadašnja poslanika SPO-a u Skupštini Vojvodine, dve trećine odbornika SPO-a u lokalnim skupštinama širom Srbije, kao i 44 gradska i opštinska odbora Srpskog pokreta obnove.\nViše iz ove kategorije « Sve je izvesnije da šeik iz Kuvajta neće da gradi banju u Bečeju: Do kraja godine dogovor s novim potencijalnim investitorima?\tBanka hrane: Za najsiromašnije 200 paketa hrane »